
转讜住驻讜转



 讻诇讬讜 砖诇 诇讜拽讞 讘专砖讜转 诪讜讻专 拽谞讛 诇讜拽讞 讗讜 诇讗. 讗注''讙 讚讘专砖讜转 讛专讘讬诐 讗诪专讬谞谉 诇注讬诇 讚诇讻''注 诇讗 拽谞讛 讛转诐 讛''讟 诪砖讜诐 讚诇讗 谞讬讞讗 诇讛讜 诇讘谞讬 专讛''专 砖讬谞讬讞 讻诇讬讜 砖诐 讚诪讗谉 驻讬讬住 讜讚诪讗谉 砖讘讬拽 讗讘诇 讘专砖讜转 诪讜讻专 诪讬讘注讬讗 讚讗注''讙 讚讗''专 讬讜讞谞谉 讚讻诇 诪拽讜诐 砖讬砖 诇讜 专砖讜转 诇讛谞讬讞讜 拽谞讛 讚诇诪讗 诇讗 讗转讗 诇诪注讟 讗诇讗 专讛''专 讗讘诇 诪讜讻专 砖诪讗 诪砖讗讬诇 诇讜 诪拽讜诐 诇诇讜拽讞 砖讬拽谞讛 诪讛 砖讛讜讗 诪讜讻专 诇讜 讜讗''转 讜讗诪讗讬 诇讗 驻砖讬讟 诪讛讗 . 讚讗诪专 专' 讬讜讞谞谉 诇注讬诇 (讚祝 驻讚:) 诪讚讚 讜讛谞讬讞 注''讙 住讬诪讟讗 拽谞讛 讜讗住讬拽 诇注讬诇 讘诪讜讚讚 诇转讜讱 拽讜驻转讜 讜讚讜拽讗 讘住讬诪讟讗 讗讘诇 讘专砖讜转 诪讜讻专 诇讗 讜讬砖 诇讜诪专 讚专讘讬 讬讜讞谞谉 讚谞拽讟 住讬诪讟讗 讛讬讬谞讜 诪砖讜诐 讚讘专砖讜转 诪讜讻专 诪讬讘注讬 诇讬讛 讜讻谉 诪砖诪注 讘讙讬讟讬谉 讘讛讝讜专拽 (讚祝 注讞. 讜砖诐 讚''讛 讻讙讜谉) 讚拽讗诪专 讗讛讗 讚转谞谉 讝专拽讜 诇讛 诇转讜讱 讞讬拽讛 讗讜 诇转讜讱 拽诇转讛 诪讙讜专砖转 讜讚讬讬拽 讗诪讗讬 诪讙讜专砖转 讻诇讬讜 砖诇 诇讜拽讞 讘专砖讜转 诪讜讻专 讛讜讗 砖诪注 诪讬谞讛 讻诇讬讜 砖诇 诇讜拽讞 讘专砖讜转 诪讜讻专 拽谞讛 诇讜拽讞 讜诪砖谞讬 注诇讛 专' 讬讜讞谞谉 诪拽讜诐 讞讬拽讛 拽谞讜讬 诇讛 诪拽讜诐 拽诇转讛 拽谞讜讬 诇讛: 讻讙讜谉 砖讛讬讛 讘注诇讛 诪讜讻专 拽诇转讜转. 讜讗''转 谞讛讬 讚谞讜转谉 诇讛 专砖讜转 讜诪砖讗讬诇讛 诪''诪 讛讗 讘注讬 讞讝拽讛 讻讚讗诪专讬谞谉 讘讛砖讜讗诇 (讘''诪 讚祝 爪讟: 讜砖诐) 讻砖诐 砖讛拽专拽注 谞拽谞讛 讘讻住祝 讘砖讟专 讜讘讞讝拽讛 讻讜' 讻讱 砖讻讬专讜转 拽专拽注 讻讜' 讜转讬专抓 专讬讘''讗 讚讗注''讙 讚讗讬谉 讛诪拽讜诐 拽谞讜讬 诇讛 讚讻讬讜谉 讚讬砖 诇讛 专砖讜转 诇讛讘讬讗 拽诇转讛 砖诐 拽谞讬 诇讛 拽诇转讛 讚讻诇讬讜 砖诇 讗讚诐 拽讜谞讛 诇讜 讘讻诇 诪拽讜诐 砖讬砖 诇讜 专砖讜转 诇讛谞讬讞 讻诪讜 讙讘讬 住讬诪讟讗 讗注''驻 砖讗讬谉 住讬诪讟讗 拽谞讜讬 诇讜 诪''诪 讛讻诇讬 注爪诪讜 拽讜谞讛 诇讜: 诇讗 讘讻诇讬讜 讚诪讜讻专. 诪砖诪注 诪讛讻讗 讚诪砖讬讻讛 诪讜注诇转 诇诇讜拽讞 讘讻诇讬讜 砖诇 诪讜讻专 讚拽转谞讬 讚拽谞讛 讻砖诪讜爪讬讗讛 诪专砖讜转讜: 讘讻诇讬讜 讚诪讜讻专 讗诪讗讬 拽谞讛 诇讜拽讞. 讚讻讬 讛讬讻讬 讚讻诇讬讜 砖诇 诇讜拽讞 诇讗 诪讘讟诇 讗讙讘 专砖讜转 诪讜讻专 讛''谞 讗讬转 诇谉 诇诪讬诪专 讚讻诇讬讜 砖诇 诪讜讻专 诇讗 诪讘讟诇 讗讙讘 专砖讜转 诇讜拽讞 讜讛讜讬 诪爪讬 诇讚讞讜讬讬 讗注''讙 讚讻诇讬讜 砖诇 诇讜拽讞 诇讗 讘讟诇 讗讙讘 专砖讜转 诪讜讻专 讻诇讬 砖诇 诪讜讻专 讘讟诇 讗讙讘 专砖讜转 诇讜拽讞 讚谞讬讞讗 诇讬讛 诇诪讜讻专 砖讬转讘讟诇 讻诇讬讜 讗讙讘 讛专砖讜转 砖讬转拽讬讬诐 讛诪拽讞: 诪砖讱 讞诪专讬谉 讜驻讜注诇讬谉. 讘谞讜''谉 讜诇''讙 讞诪专讬讜 讜驻讜注诇讬讜 讘讜讬''讜 讚讗诐 讻谉 讛讜讛 诪砖诪注 讚诪讬讬专讬 讘讞诪专讬讜 讜驻讜注诇讬讜 讚诇讜拽讞 讜诇讗 讬转讻谉 讚讗诐 讻谉 讘诇讗 驻讬专拽谉 谞诪讬 讜讗''转 讛讗 讚讘注讬 专' 讗诇注讝专 讘驻''拽 讚讘讘讗 诪爪讬注讗 (讚祝 讟: 讜砖诐 讚''讛 诪砖讜讱) 讛讗讜诪专 诇讞讘讬专讜 诪砖讜讱 讘讛诪讛 讝讜 讜拽谞讬 讻诇讬诐 砖注诇讬讛 诪讛讜 诪讬 诪讛谞讬讗 诪砖讬讻讛 讚讘讛诪讛 诇讗拽谞讜讬讬 讻诇讬诐 砖注诇讬讛 讗讜 诇讗 转驻砖讜讟 诪讛讻讗 讚诇讗 诪讛谞讬讗 讚拽转谞讬 砖谞讬讛谉 讬讻讜诇讬谉 诇讞讝讜专 讘讛谉 讜讬''诇 讚讛讻讗 讻砖诪砖讱 讛讞诪专讬诐 讗讘诇 讛讞诪讜专讬诐 诇讗 诪砖讱 讗诇讗 讛讞诪专讬诐 诪砖讻讜 讗转 讛讞诪讜专讬诐 注诪讛谉 讗''谞 讛转诐 讚讜拽讗 诪讬讘注讬 诇讬讛 讚讗诪专 诇讬讛 砖注''讬 诪砖讬讻转 讘讛诪讛 讬拽谞讛 讛讻诇讬诐 讗讘诇 讛讻讗 讚诇讗 诪讬讬专讬 讘讛讻讬 讗诇讗 讚讗诪专 诇讬讛 讝讬诇 讜拽谞讬 讙专讬讚讗 讜诪砖讜诐 讛讻讬 诇讗 拽谞讛 转讘讜讗讛 讘诪砖讬讻转 讘讛诪讛: 讘讬谉 驻住拽 注讚 砖诇讗 诪讚讚 讘讬谉 诪讚讚 注讚 砖诇讗 驻住拽. 讜讗驻讬' 诪讚讚 讜驻住拽 谞诪讬 砖谞讬讛谉 讬讻讜诇讬谉 诇讞讝讜专 讻讬讜谉 讚注讚讬讬谉 诇讗 驻讬专拽谉 讗诇讗 谞拽讟 讛讻讬 诪砖讜诐 讚讘注讬 诇驻诇讜讙讬 讘住讬驻讗 讘讬谉 驻住拽 注讚 砖诇讗 诪讚讚 诇诪讚讚 注讚 砖诇讗 驻住拽: 

专讘讬谞讜 讙专砖讜诐

诪讗讬 诇讗讜 讘专砖讜转 讛专讘讬诐 诪诪砖. 拽谞讛 讗诐 诪讚讚 诇讜 讘诪讚转讜 砖诇 诇讜拽讞 讛讗 讘住诪讟讗 讗驻讬' 讘诇讗 讻诇讬讜 拽谞讛 讜讻专' 讗住讬:



诇讗. 砖诪讚讚 诇讜 讘诪讚转讜 讘住诪讟讗 讜讻讚专' 讝讬专讗:



讜讛讗 专讛"专 讚讜诪讬讗 讚讞爪专 砖讗讬谞讛 砖诇 砖谞讬讛诐 拽转谞讬. 讜拽讗 诪诪注讟 住诪讟讗:



诇注讜诇诐 住诪讟讗 讜诪讗讬 讚讜诪讬讗 讚讞爪专 砖讗讬谞讛 砖诇 砖谞讬讛谉. 砖讗讬谞讛 讚讞讚 诇讞讜讚 讗诇讗 讚转专讜讬讬讛讜 讜讛讬讬谞讜 谞诪讬 住诪讟讗 讚讛讬讬谞讜 讚转专讜讬讬讛讜:



讻诇讬讜 砖诇 诇讜拽讞 讘专砖讜转 诪讜讻专. 讜诪讚讚 诇讜 讘转讜讻讜 拽谞讛 讘诇讗 讛讙讘讛转 诇讜拽讞 讗讜 诇讗:



讝专拽讜 诇讛. 讛讙讟 讜讛讬讗 讬讜砖讘转 讘讘讬转讜:



诇转讜讱 讞讬拽讛 讗讜 诇转讜讱 拽诇转讛. 讛讬讬谞讜 讻诇讬 讜驻注诪讬诐 诪谞讞转 讘讜 讞驻爪讬诐 砖诪砖讬诪讛 讘专讗砖 砖诇讜注讝讬谉 拽专谞"拽:



讛专讬 讝讜 诪讙讜专砖转. 讗诇诪讗 讚讻诇讬讛 拽讜谞讛 诇讛 讘专砖讜转 讘注诇讛 讜转驻砖讜讟 诪讛讗 讚讻诇讬讜 砖诇 诇讜拽讞 讘专砖讜转 诪讜讻专 拽谞讛 诇讜拽讞:



讚诪讞讬讬讛 诪讗讛 注讜讻诇讬 讘注讜讻诇讗. 讻诇讜诪专 讻诪讛 诪讚讜转 讗)专讘讬谞讜 讝"诇 诪驻专砖 诪讞讛 诇砖讜谉 诪讚讬讚讛 讜讻"讛 讘注专讜讱 注专讱 注讻诇 讗' 讻诇砖讜谉 专讘讬谞讜 讻讗谉 讗讜转 讘讗讜转 [讜注"砖 讘诪讜住祝 讛注专讜讱] 讜讘注专讱 诪"诐 诇讗 讛讘讬讗 讛注专讜讱 诇砖讜专砖 讛讝讛 讚诪讞讛 讛讜讗 诇砖讜谉 诪讚讬讚讛 讜爪"注. 诪讚讚 讻讗谉. 讻诇讜诪专 转诪讛讜 注诇讬讛 讜转讬专爪讜 讘讛 转讬专讜爪讬谉 讛专讘讛:



讚讗诪专 专讘 讬讛讜讚讛 讗诪专 专讘 砖诪讜讗诇. 讗诪讗讬 诪讙讜专砖转 讻讙讜谉 砖讛讬转讛 拽诇转讛 转诇讜讬讛 讘讛 讘爪讜讗专讛 讚讛讜讬讗 讛讙讘讛讛:



拽砖讜专讛. 讘专讗砖讛:



讗注"驻 砖讗讬谞讛 转诇讜讬'. 讘讗讜讬专 讗诇讗 诪讜谞讞转 讗讜 转诇讜讬讛 讗注"驻 砖讗讬谞讛 拽砖讜专讛 诪讙讜专砖转 讻讬讜谉 讚诪讞讘专讗 讘讛 讻讙讜驻讛 讚诪讬 讜专砖讜转讛 讛讜讗:



(讗讜) 砖讛讬转讛 诪讜谞讞转. 讘拽专拽注 讘讬谉 讬专讻讜转讬讛 讜讚诪讬 讻诪讜 讞讬拽讛 讜专砖讜转 砖诇讛:



讻讙讜谉 砖讛讬讛 讘注诇讛 诪讜讻专 拽诇转讜转. 讜拽谞转讛 诪诪谞讜 拽诇转讛 讜讘讛讛讬讗 讛谞讗讛 砖拽谞转讛 诪诪谞讜 讗拽谞讬 诇讛 诪拽讜诐 讛拽诇转讛:



讜专' 讬讜讞谞谉 讗诪专. 讻诇 讝诪谉 砖讛讬讗 讘讘讬转讜 诪拽讜诐 讞讬拽讛 讜诪拽讜诐 拽诇转讛 拽谞讜讬 诇讛 诇驻讬 砖讗讬谉 讗讚诐 诪拽驻讬讚 讙讘讬 讗砖转讜 诇讗 注诇 诪拽讜诐 讻讜':



诪讗讬 诇讗讜 讻诇讬讜 砖诇 诇讜拽讞. 讜讗驻讬' 讛讻讬 诇讗 拽谞讬 注讚 砖讬讙讘讬讛:



讜诪讚专讬砖讗 诪讜拽诪转 讘讻诇讬讜 讚诪讜讻专 住讬驻讗 谞诪讬 讘讻诇讬讜 讚诪讜讻专. 讜讗讬 讘讻诇讬讜 砖诇 诪讜讻专 讗诪讗讬 拽谞讛 诇讜拽讞 讘拽讬讘诇 讙专讬讚讗:



讜诪讗讬 驻住拽讗. 讛转谞讗 诇诪转谞讬' 讚专讬砖讗 讗讜拽讬诐 讘讻诇讬讜 砖诇 诪讜讻专. 住讬驻讗 讗讜拽讬诐 讘讻诇讬讜 砖诇 诇讜拽讞:



讗讬谉 讚讜讚讗讬. 驻住拽讗 讚住转诪讗 讚诪讬诇转讗 讻讜':



诪砖讱 讞诪专讬讜 讜驻讜注诇讬讜. 砖谞转谉 诇讛谉 转讘讜讗讛 讘砖讻专谉 讜砖讜讘 专爪讛 诇讞讝讜专 讜诇拽谞讜转讛 诪讛谉 讗讜 讞诪专讬谉 讜驻讜注诇讬谉 讚注诇诪讗 诪讜讻专讬 驻讬专讜转:



讜讛讻谞讬住谉 诇转讜讱 讘讬转讜 讘讬谉 驻住拽. 砖拽爪抓 诇讜 讚诪讬讛谉 拽讜讚诐 砖讛讻谞讬住谉 注讚 砖诪讚讚. 讻诇讜诪专 讜注讚讬讬谉 诇讗 诪讚讚 讗讜 诪讚讚 讛驻讬专讜转 讜注讚讬讬谉 诇讗 驻住拽 砖谞讬讛谉 讬讻讜诇讬谉 诇讞讝讜专 讘讛谉 讛讜讗讬诇 讜诇讗 诪砖讱 讛转讘讜讗讛 注爪诪讛. 讗注"驻 砖驻住拽 讻讬讜谉 砖诇讗 诪讚讚 讬讻讜诇讬谉 诇讞讝讜专 讘诐 砖谞讬讛诐. 讗讘诇 驻讬专拽谉. 讛诪砖讜讗讜转 讛诇讜拽讞 讘专讛"专 讜讛讻谞讬住谉 讘讘讬转讜 砖诪砖讱 讛转讘讜讗讛 注爪诪讛 诇专砖讜转讜 讗诐 驻住拽 拽讜讚诐 讜砖讜讘 讛讻谞讬住 讜注讚讬讬谉 诇讗 诪讚讚 讗讬谉 砖谞讬讛谉 讬讻讜诇讬谉 诇讞讝讜专 讛讜讗讬诇 讜拽爪抓 讜砖讜讘 讛讻谞讬住. 讗讘诇 诪讚讚 拽讜讚诐 讜讛讻谞讬住 讜注讚讬讬谉 诇讗 驻住拽 砖谞讬讛谉 讬讻讜诇讬谉 诇讞讝讜专 讘讛谉:





专砖讘"讗

 驻砖讜讟 诇讱 诪讬讛讗 讘专砖讜转 诪讜讻专 诇讗 拽谞讛 讜讻讜'. 讻诇讜诪专 驻砖讜讟 诪讬讛讗 讛驻讱 诪讛 砖讗诪专转, 讜讗诪讜专 讚讻诇讬讜 砖诇 诇讜拽讞 讘专砖讜转 诪讜讻专 诇讗 拽谞讛 诇讜拽讞.
(讛讗讜转讘讬讛) [讛讗 讚讗讜转讘讬讛] 专讘 谞讞诪谉 诇专讘 (驻驻讗) [讛讜谞讗] 诪住讜驻讗 讚讘专讬讬转讗讚 讚拽拽转谞讬 讘专砖讜转 诇讜拽讞 讻讬讜谉 砖拽讘诇 注诇讬讜 诪讜讻专 拽谞讛 诇讜拽讞 讗讬 讘讻诇讬讜 讚诪讜讻专 讗诪讗讬 拽谞讛 诇讜拽讞. 转诪讬讛 诇讬, 诪讗讬 拽砖讬讗 诇讬讛, 讗讬谉 讛讻讬 谞诪讬 讚讗讬 讘专砖讜转 诇讜拽讞 讚拽谞讛 诇讜拽讞, 砖讛讻诇 讛讜诇讱 讗讞专讬讜, 讜诪讚拽[转谞讬] 讻诇讬讜 砖诇 诇讜拽讞 讘专砖讜转 诪讜讻专 诇讗 拽谞讛 诇讜拽讞 砖讛专砖讜转 诪注讻讘, 讜讻诇讬讜 砖诇 诪讜讻专 讘专砖讜转 诇讜拽讞 拽谞讛 诇讜拽讞, 砖讛讻诇 讛讜诇讱 讗讞专讬讜, 讜诪讚拽[转谞讬] 讻诇讬 砖诇 诇讜拽讞 讘专砖讜转 诪讜讻专 诇讗 拽谞讛 诇讜拽讞 砖讛专砖讜转 诪注讻讘, 讜讻诇讬讜 砖诇 诪讜讻专 讘专砖讜转 诇讜拽讞 拽谞讛 诇讜拽讞 砖专砖讜转 拽讜谞讛 诇讜 讜讗讬谉 讛讻诇讬 诪注讻讘, 讜讻讚[讗诪专] 专讘讗 讘住诪讜讱 讚讗转讗 诇诪讬驻砖讟讗 诪讘专讬讬转讗 讚驻专拽谉 讜讛讻谞讬住谉 讘转讜讱 讘讬转讜, 讜讬"诇 讚专讘 谞讞诪谉 诇讟注诪讬讛 讚专讘 讛讜谞讗 讗诪专 诇讛, 讻诇讜诪专, 诇讚讬讚讱 讚注讘讜讚转讱 讛讻诇讬 注讬拽专, 讗讬 谞诪谞讬 讻诇讬讜 砖诇 诪讜讻专 谞诪讬 讘专砖讜转 诇讜拽讞 讗诪讗讬 拽谞讛 诇讜拽讞, 讜讗讬 谞诪讬 讬"诇 讚转专讜讜讬讬讛讜 诇讬转 诇讛讜 讛讗 讚专讘讗, 讜讗驻讬诇讜 专讘 谞讞诪谉 讚讗诪专 讚讻诇讬讜 砖诇 诇讜拽讞 讘专砖讜转 诪讜讻专 诇讗 拽谞讛 诇讜拽讞 住讘讜专 讚讘讬谉 讻诇讬 讘讬谉 专砖讜转 诪注讻讘讬谉, 讜讛讬诇讻讱 讻诇讬讜 砖诇 诇讜拽讞 讘专讜砖转 诪讻讜专 讗讬 谞诪讬 讻诇讬讜 砖诇 诪讜讻专 讘专砖讜转 诇讜拽讞 诇讗 拽谞讛. 讻谞"诇.



诪讗谉 驻住拽讗 住转诪讗 讚诪讬诇转讗 讘讬 诪讜讻专 砖讻讬讞讬 诪讗谞讬 讚诪讜讻专 讘讬 诇讜拽讞 砖讻讬讞讬 诪讗谞讬 讚诇讜拽讞. 诪讛讗 砖诪注讬谞谉 讚讛讙讘讛讛 讜诪砖讬讻讛 讘讻诇讬讜 砖诇 诪讻讜专 拽谞讛 诇讜拽讞, 讚讛讗 拽转谞讬 讘专砖讜转 诪讜讻专 诇讗 拽谞讛 注讚 砖讬讙讘讬讛谞讛 讗讜 注讚 砖讬讜爪讬讗谞讛 诪专砖讜转讜, 讜讗讜拽讬诪谞讗 讛砖转讗 讘讻诇讬讜 砖诇 诪讜讻专. 讜讙专住讬谞谉 讘讬专讜砖诇诪讬 (拽讚讜砖讬谉 驻抓讗 讛"讚): 讗诪专 专讘 讞住讚讗 诪砖讜讱 讘讛诪讛 讝讜 诇拽谞讜转讛 拽谞讛, 诇拽谞讜转 讜诇讚讜转讬讛 诇讗 拽谞讛, 诇拽谞讜转讱 讗讜转讛 [讜讗转 讜诇讚讜转讬讛 拽谞讛. 讜诪讛 讘讬谉 讝讛 诇诪砖讜讗讛. 讻砖诇讗 讛讬转讛 讛讘讛诪讛 注讜讘专讛, 讗讘诇 讗诐 讛讬转讛 讛讘讛诪讛 注讜讘专讛 注砖讜 注讜讘专讛 讻诪砖讜讗讛, 讜讻谉 诪讜讻讞 讘砖讘转 驻专拽 讛诪爪谞讬注 (砖讘转 爪讗, 讘) 讙讘讬 讛讙讜谞讘 讻讬住 讘砖讘转, 讜讻谉 讘驻专拽 讛诪讜讻专 讗转 讛驻讜注诇 讘诪住讻转 注"讝 (注讗, 讘) 讚讙讘讬 讚讻讗讬诇 讜专诪讬 讘诪谞讗 讚讬砖专讗诇, 讜砖诇讗 讻讚讘专讬 讛讗讜诪专讬诐 讚讻诇讬讜 讘讞爪讬专讜 讜讗讬谉 讛讙讘讛讛 讜诪砖讬讻讛 拽讜谞讛 讘讻诇讬讜, 讜讗讬 谞诪讬 讻砖讛讬专讜转讘 诪讜谞讞讬谉 讜注讜诪讚讬谉 讘转讜讱 讛讻诇讬 讜讗讬谞谉 讝讝讬谉 诪诪拽讜诪谉. 讜讻诇 讝讛 讗讬谞谞讜 砖讜讛.



诪砖讱 讞诪专讬讜 讜驻讜注诇讬讜 讜讛讻谞讬住谉 诇转讜讱 讘讬转讜 讘讬谉 驻住拽 注讚 砖诇讗 诪讚讚 讘讬谉 诪讚讚 注讚 砖诇讗 讚驻住拽 砖谞讬讛诐 讬讻讜诇讬谉 诇讞讝讜专 讘讛诐. 驻讬专讜砖, 诪驻谞讬 砖讛诪砖讬讻讛 讛讬转讛 拽讜讚诐 驻住拽, 讜驻住拽 讜诇讗 诪讚讚 谞诪讬 诇讗 拽谞讛 砖注讚讬讬谉 讛驻讬专讜转 诪讜谞讞讬谉 注诇 讞讬诪专讬谉 讜驻讜注诇讬谉 讜诇讗 注诇 讞爪专 讛诇讜拽讞 讜讘诪讛 拽谞讛, 讜讻谉 诪讚讚 讜诇讗 驻住拽 诇讗 拽谞讛 诪砖讜诐 讚讻诇 砖诇讗 驻住拽 诇讗 住诪讻讗 讚注转讬讬讛讜, 讗讘诇 驻专拽谉 讜讛谉 诪讜谞讞讬谉 注诇 讙讘讬 讞爪专 讛诇讜拽讞, 诪讬讚 砖驻住拽讗 拽谞转讛 诇讜 讞爪专讜, 讜诇讗 诪砖讜诐 讚驻专拽谉 讛讜讗 拽讜谞讛, 讻诇讜诪专, 诪讚讬谉 诪砖讬讻讛 讗讜 讛讙讘讛讛 砖讘砖注转 驻专讬拽讛, 讚讛讛讬讗 拽讜讚诐 驻住拽 讛转讛, 讜讗讬谉 诪砖讬讻讛 讜讛讙讘讛讛 讜讞爪专 拽讜谞讬谉 诇讜 讻诇诇 拽讜讚诐 驻住拽, 讜讻讚讗诪专讬谞谉 讚诇讗 住诪讻讗 讚注转讬讬讛讜, 讗诇讗 讟注诪讗 讚驻专拽谉 讜讛谉 诪讜谞讞讬谉 注诇 讙讘讬 讞爪讬专讜, 诇诪专 讻讚讗讬转 诇讬 讗驻讬诇讜 讘讻诇讬讜 砖诇诪讜讻专 讜诇诪专 讻讚讗讬转 诇讬讛 讘诪转讗讻诇讬 讚转讜诪讬. 讜转讚注 诇讱 讚诇讗 诪砖讜诐 诪砖讬讻讛 讛讜讗, 讚讛讗 驻砖讜讟 诪讬谞讛 讘讘讗 讘讻诇讬讜 砖诇 诪讜讻专 讘专砖讜转 诇讜拽讞 拽谞讛 诇讜拽讞, [讜诪讗讬 驻砖讬讟讜转讗] 讛讻讗 诪砖讜诐 讚驻专拽谉, 讚讛讬讬谞讜 诪砖讬讻讛, 讛讗 诇讗讜 诪砖讜诐 拽谞讬讬转 专砖讜转 诇讜拽讞 讛讜讗 讗诇讗 诪讚讬谉 诪砖讬讻讛 讚讛讜讗 拽讜谞讛 诇讻讜诇讬 注诇诪讗 砖讗驻讬诇讜 讘讻诇讬讜 砖诇 诪讜讻专, 讜讻诪讜 砖讻转讘转讬 诇诪注诇讛. 讜讗谞讬 转诪讛 注诇 讚讘专讬 专"讱职 讝"诇 砖讻转讘: 驻专拽谉 讜讛讻谞讬住谉 讘转讜讱 砖诇讜 讻讬讜谉 砖驻住拽 讚诪讬讛谉 住诪讻讗 讚注转讬讛 讜诪拽谞讛 讚讛讗 诪砖讬讱. 注讚 讻讗谉.





讛诪讗讬专讬

诇注谞讬谉 讙讬讟讬谉 讗诪专讜 砖讗注"驻 砖讗诪专讛 转讜专讛 讜谞转谉 讘讬讚讛 讗讬谉 住讜祝 讛注谞讬谉 讚讜拽讗 诇讬讚讛 讗诇讗 讗祝 讘讞爪专讛 讗讜 讗讬讝讛 诪拽讜诐 讛诪讜砖讗诇 讗讜 讛诪讜砖讻专 诇讛 讜诪"诪 讻诇 砖讛讬讗 讘专砖讜转讜 诇讗 拽讜谞讛 注讚 砖讬讙讬注 讛讙讟 诇讬讚讛 讗讜 诇转讜讱 讞讬拽讛 讗讜 诇转讜讱 拽诇转讛 讜讛讜讗 讻驻讬驻讛 拽讟谞讛 讛诪讬讜讞讚转 诇讛 诇注住拽讬 驻诇讻讛 讗注"驻 砖讗讬谞讛 拽砖讜专讛 讘讛 讜诇讗 诪转讜专转 讻诇讬讛 砖讛专讬 讻诇讬讜 砖诇 诇讜拽讞 讘专砖讜转 诪讜讻专 讗讬谞讜 讻诇讜诐 讗诇讗 诇驻讬 砖诪谉 讛住转诐 讗讬谉 讛讘注诇 诪拽驻讬讚 注诇 诪拽讜诪讜 讜讛讜讗 诪讜砖讗诇 诇讛 诪谉 讛住转诐 讗驻讬诇讜 诇讗 讛讬讛 讘注诇讛 诪讜讻专 拽诇转讜转 诇拽诇转讛 诪讬讛讗 讗讬谞讜 诪拽驻讬讚 注诇 诪拽讜诪讛 讜讗讬谉 爪专讬讱 诇讜诪专 讘砖讛讬讛 讘注诇讛 诪讜讻专 拽诇转讜转 讜诪讻专 诇讛 砖讘讛讙讘讛转 拽诇转讛 拽谞讛 讙讬讟讛 注诪讛 讜讬砖 砖驻专砖讜 讘讛 砖讗讬谞讜 诪拽驻讬讚 注诇 诪拽讜诪诐 讜讙讗讜谞讬 住驻专讚 驻专砖讜 讘讛 砖讘讗讜转讛 讛谞讗讛 砖诪讻专 诇讛 讛讜讗 诪砖讗讬诇讛 诪拽讜诪讜 诪谉 讛住转诐 讜诇驻讬 讝讛 讗祝 诇注谞讬谉 拽谞讬讬讛 讗诐 拽谞讛 讝讛 讛讻诇讬 诪谉 讛诪讜讻专 注爪诪讜 讜讛讙讘讬讛讜 讜讛谞讬讞讜 诇砖诐 讜讗讞"讻 拽谞讛 诪诪谞讜 驻讬专讜转 讜诪讚讚讜诐 诇转讜讱 讻诇讬 讝讛 拽谞讛 讗祝 讘专砖讜转 诪讜讻专 诪讻讬讜谉 砖拽谞讗讜 诪诪谞讜 讗讬谞讜 诪拽驻讬讚 注诇 诪拽讜诪讜 讜讛专讬 诪拽讜诪讜 诪讜砖讻专 诇讜 讘讛谞讗转 诪讻讬专转讜 讜讻谉 讻转讘讜讛 讙讚讜诇讬 讛诪讞讘专讬诐 讜诪讻讗谉 讬爪讗 诇讛诐 讻谉 讜砖诪讗 转讗诪专 讜诇诪讛 讛讜讗 爪专讬讱 诇讛讙讘讛讛 讜谞讗诪专 讙诐 讻谉 砖讬拽谞讛讜 讘砖讻讬专讜转 诪拽讜诐 讘讛谞讗转 讛诪讻讬专讛 讗讬谉 讝讛 讻诇讜诐 砖讗讬谉 讚注转讜 砖诇 讝讛 住讜诪讻转 讘拽谞讬讬转 讛讻诇讬 讗讗"讻 砖讻专 讗转 诪拽讜诪讜 讘驻讬专讜砖 讗讜 砖讬拽谞讛讜 讘讛讙讘讛讛 讗讘诇 诪讻讬讜谉 砖拽谞讗讜 拽谞讬讬讛 诪驻讜专住诪转 谞讛谞讛 讛讜讗 讘诪讻讬专转讛 注讚 砖诪转讜讱 讗讜转讛 讛谞讗讛 讛讜讗 诪砖讗讬诇讜 诪拽讜诐 砖讛讜讗 诪谞讬讞讜 讘讛 讗讞专 讛讙讘讛转讜:



讻讘专 讘讬讗专谞讜 砖讻诇 讛拽谞讬讜转 讗讬谞谉 讻诇讜诐 讗讗"讻 讘讗讜转 讗讞专 驻住讬拽讗 讜讻谉 讘讬讗专谞讜 砖讻诇讬讜 砖诇 诪讜讻专 讘专砖讜转 诇讜拽讞 诇讗 拽谞讛 诪注转讛 讞诪专讬诐 砖讛讬讜 诪讘讬讗讬诐 驻讬专讜转 讜诪砖讻谉 讜讛讘讬讗谉 诇讘讬转讜 讗驻讬诇讜 驻住拽 讗转 讛讚诪讬诐 转讞诇讛 诇讗 拽谞讛 讜讘诪讛 讬拽谞讛 诪砖讬讻讛 讗讬谉 讻讗谉 砖讗讬谉 诪砖讬讻讛 砖讘讘谞讬 讗讚诐 诪讜注讬诇讛 诇诪讛 砖注诇 讙讘谉 讗讞专 砖讗讬谉 讛讜讗 注爪诪讜 谞拽谞讛 讘诪砖讬讻讛 专砖讜转 诇讜拽讞 讗讬谉 讻讗谉 砖讛专讬 注讚讬谉 注诇 讻转驻讜 砖诇 讞诪专 讛诐 讜诪讛 砖讗诪专讜 讘讙诪' 注诇 讝讛 讘讬谉 驻住拽 注讚 砖诇讗 诪讚讚 讘讬谉 诪讚讚 注讚 砖诇讗 驻住拽 驻讬专讜砖讜 砖诪讚讚 讜驻住拽 转讞诇讛 拽讜讚诐 砖讘讗讜 诇讘讬转讜 讜讗注驻"讻 诇讗 拽谞讛 驻专拽谉 讗讞专 砖讛讬讜 讘讘讬转讜 讘讬谉 讛讜讗 讘讬谉 讞诪专 讗诐 驻住拽 注讚 砖诇讗 诪讚讚 拽谞讛 砖专砖讜转讜 拽讜谞讛 诇讜 讘诇讗 诪讚讬讚讛 讜讗诐 诪讚讚 注讚 砖诇讗 驻住拽 诇讗 拽谞讛 注讚 砖讬驻住讜拽 讜讬讻讜诇 诇讞讝讜专 讜讝讛 砖讗诪专讜 砖讘驻住拽 诇讘讚 拽谞讛 讘诇讗 诪讚讬讚讛 讚讜拽讗 砖谞砖驻讻讜 诇拽专拽注 讘讬转讜 砖诇 诇讜拽讞 讗讜 讘讻诇讬讜 讗讜 砖讛诐 讚讘专讬诐 砖讗讬谞谉 讘讻诇讬 讻讙讜谉 讘爪诇讬诐 讜砖讜诪讬诐 讜讻讬讜爪讗 讘讛诐 讗讘诇 讗诐 注讚讬谉 讛诐 讘讻诇讬讜 砖诇 诪讜讻专 讛讜讗讬诇 讜诇讗 诪砖讱 讗讬谉 专砖讜转讜 拽讜谞讛 诇讜 砖讻诇讬讜 砖诇 诪讜讻专 讘专砖讜转 诇讜拽讞 诇讗 拽谞讛 讻诪讜 砖讘讬讗专谞讜:





专"讬 诪讬讙讗砖

讘注讗 诪讬谞讬讛 专讘 砖砖转 诪专讘 讛讜谞讗 讻诇讬讜 砖诇 诇讜拽讞 讘专砖讜转 诪讜讻专 讻讙讜谉 驻住拽 讜谞转谉 诇转讜讱 讛诪讚讛 砖诇 诇讜拽讞 讗讜 诪讚讚 讛诪讜讻专 讘诪讚讛 砖诇讜 讜砖驻讻谉 诇讻诇讬讜 砖诇 诇讜拽讞 讜讛讘讬转 砖诇 诪讜讻专 讛讜讗 拽谞讛 诇讜拽讞 讻讗讬诇讜 谞转谉 诇转讜讱 专砖讜转讜 讻讬讜谉 讚讛讜讬 讘讻诇讬讜 讗讜 诇讗 拽谞讛 诇讜拽讞 讚专砖讜转 注讬拽专 讜讛讻诇讬 讘讟诇 讛讜讗 诇讙讘讬 讛专砖讜转 讜诇讛讻讬 讘注讬 拽谞讛 诇讜拽讞 讜讗注"讙 讚讘专讛"专 诇讗 拽谞讬 讻诇讬讜 讚诇讜拽讞 诪砖讜诐 讚讗讬谉 专砖讜转 诇讜 诇讛谞讬讞讜 砖诐 拽讘注讬 讘专砖讜转 诪讜讻专 讻讬讜谉 讚讘专砖讜转 诪讚讚 砖诐 诪拽谞讬 诇讬讛 讻诇讬讜 驻讬' 拽谞讛 诇讜拽讞 讗讜 诇讗 (讗讙讬专住转 讛专讬"祝 拽讗讬 讚诇讗 讙专讬住 诇讜拽讞) 讗诪专 诇讬讛 转谞讬转讜讛 讝专拽 诇讛 讙讬讟讛 诇转讜讱 讞讬拽讛 讗讜 诇转讜讱 拽诇转讛 讛专讬 讝讜 诪讙讜专砖转 讗注"讙 讚拽诇转讛 讘专砖讜转 讚讘注诇 拽讗 诪谞讞讛 拽谞讬讗 诇讬讛 诇讙讙讜 讚讗讬转 讘讛 讗诇诪讗 砖诇 诇讜拽讞 讘专砖讜转 诪讜讻专 拽谞讛 诇讜拽讞. 讗诪专 诇讬讛 专讘 谞讞诪谉 诪讗讬 讟注诪讗 拽讗 驻砖讟转 诇讬讛 诪讛讛讜讗 讚诪讞讜 诇讛 诪讗讛 注讜讻诇讬 讘注讜讻诇讗 讚讗诪专 专讘 讬讛讜讚讛 讗诪专 砖诪讜讗诇 讜讛讜讗 砖讛讬转讛 拽诇转讛 转诇讜讬讛 讘讛 讗讘诇 讗诐 讛讬转讛 拽诇转讛 讘拽专拽注 砖讛讜讗 讞爪专讜 砖诇 讘注诇 讗讬谞讛 诪讙讜专砖转 讚讻诇讬讜 砖诇 诇讜拽讞 讘专砖讜转 诪讜讻专 诇讗 拽谞讛 诇讜拽讞:



专讘 讗讚讗 讘专 讗讛讘讛 讗诪专 讜讻讜' 专讘 诪砖专砖讬讗 讗诪专 讻讙讜谉 砖讛讬讛 讘注诇讛 诪讜讻专 拽诇转讜转 驻讬' 讜拽谞转讛 诪诪谞讜 拽诇转讛 讜拽谞讗转讜 讚讛讙讘讛讛 讜讛讜讬 诇讬讛 讻诇讬讛 讜讛谞讬讞讜讛 诇驻谞讬谞讜 讘拽专拽注 砖讛讜讗 讞爪专 砖诇 讘注诇 讚讘讛讛讬讗 讛谞讗讛 讚拽讗 讝讘谞讗 诇讬讛 诪讬谞讬讛 诇讗 拽驻讬讚 注诇讛 讘讛谞讞转 讗讜转讛 拽诇转讗 讘讞爪专讜 讜讛讜讬 讻诪讜 砖讛砖讗讬诇讛 诪拽讜诐 讛拽诇转讗 讚讛"诇 讻诇讬讜 砖诇 诇讜拽讞 讘专砖讜转 诇讜拽讞 讜诪砖"讛 讻讬 讝专讬拽 诇讬讛 诇讙讟 诇转讜讱 拽诇转讛 拽谞转讛 讛讙讟 讜谞转讙专砖讛 讗讘诇 讗诐 诇讗 拽谞转讛 讝讜 讛拽诇转讛 诪讘注诇讛 讗讬谞讛 诪讙讜专砖转 讚讛"诇 讻诇讬讜 讚诇讜拽讞 讘专砖讜转 讚诪讜讻专 讚诇讗 拽谞讛 诇讜拽讞. 讗诇讗 驻砖讜讟 诇讬讛 诪讛讗 讚拽转谞讬 讘专砖讜转 诪讜讻专 诇讗 拽谞讛 诇讜拽讞 注讚 砖讬讙讘讬讛谞讛 讗讜 注讚 砖讬讜爪讬讗谞讛 诪专砖讜转讜 诪讗讬 诇讗讜 讘讻诇讬讜 讚诇讜拽讞 讗诇诪讗 讻诇讬讜 讚诇讜拽讞 讘专砖讜转 诪讜讻专 诇讗 拽谞讛 诇讜拽讞 讜驻专讬拽 诇讗 讘讻诇讬讜 讚诪讜讻专 讗讘诇 讻诇讬讜 讚诇讜拽讞 拽讜谞讛 讗驻讬诇讜 讘专砖讜转 诪讜讻专. 讜讗诐 转讗诪专 讗诐 讻谉 讗诪讗讬 拽转谞讬 专讬砖讗 讘专砖讜转 讛专讘讬诐 讜讘讞爪专 砖讗讬谞讛 砖诇 砖谞讬讛诐 讚诪砖诪注 讚拽讗讬 谞诪讬 注诇 讛讗 讚讗诪专讬谞谉 讗诐 讛讬转讛 诪讚讛 砖诇 讗讞讚 诪讛谉 专讗砖讜谉 专讗砖讜谉 拽谞讛 讘专砖讜转 讛专讘讬诐 讛讜讗 讚讗诪专讬谞谉 讜诇讗 讘诪拽讜诐 讗讞专 讛讗 讘注讬谞谉 诪讬诪专 讚讻诇讬讜 讚诇讜拽讞 拽讜谞讛 讗驻讬诇讜 讘专砖讜转 讛诪讜讻专. 讜讬砖 诇讜诪专 讚诇讗 拽讗讬 讻讬 讗诐 讗专讬砖讗 讚拽转谞讬 诪砖谞转诪诇讗讛 讛诪讚讛 诇诇讜拽讞 讚拽讗讬 讘诪讚转 住专住讜专 讜诪讚转 住专住讜专 讻讬 谞诪诇讗讛 诇讗 讛讜讬 讻诪讚讛 讚诇讜拽讞 诪诪砖 讜诇讗 拽谞讬 讻讬 讗诐 讘专砖讜转 讛专讘讬诐 讜诇讗 讘专砖讜转 诪讜讻专. 讗"谞 讚拽讗讬 谞诪讬 讗讗诐 讛讬转讛 诪讚讛 砖诇 讗讞讚 诪讛诐 讜砖讗谞讬 砖讗专 讻诇讬 讚诇讜拽讞 诪诪讚讛 讚诇讜拽讞 讜爪专讬讱 注讬讜谉 讗讬 讘讻诇讬讜 讚诪讜讻专 讗诪讗讬 谞拽讬讟 讘专砖讜转 诪讜讻专 讗驻讬诇讜 讘专砖讜转 讛专讘讬诐 讜讘讞爪专 砖讗讬谞讛 砖诇 砖谞讬讛诐 诇讗 拽谞讬 注讚 砖讬讙讘讬讛谞讛 讗讜 注讚 砖讬讜爪讬讗谞讛 诪专砖讜转讜 讗诇讗 讚注讚讬驻讗 诪讬谞讬讛 讗拽砖讬 诇讬讛 讜讚讬讬拽讬谞谉 诪讚专讬砖讗 讘讻诇讬讜 讚诪讜讻专 住讬驻讗 谞诪讬 讘讻诇讬讜 讚诪讜讻专 讻诇讜诪专 讻讬讜谉 讚拽讗 诪讜拽诪转 诇讛 诇讛讗讬 讚拽转谞讬 专讬砖讗 讘专砖讜转 诪讜讻专 诇讗 拽谞讛 注讚 砖讬讙讘讬讛谞讛 讗讜 注讚 砖讬讜爪讬讗谞讛 诪专砖讜转讜 讘讻诇讬讜 讚诪讜讻专 诪诪讬诇讗 砖诪注转 讚住讬驻讗 谞诪讬 讚拽转谞讬 讘专砖讜转 讛诇讜拽讞 讻讬讜谉 砖拽讬讘诇 注诇讬讜 诪讜讻专 拽谞讛 诇讜拽讞 讚讘讻诇讬讜 讚诪讜讻专 讛讜讗 讜讗讬 讘讻诇讬讜 讚诪讜讻专 讛讜讗 讗诪讗讬 拽谞讛 诇讜拽讞 讻诇讜诪专 讗讬 讗诪专转 讘砖诇诪讗 讚讛讗 讚拽转谞讬 专讬砖讗 讘专砖讜转 诪讜讻专 诇讗 拽谞讛 诇讜拽讞 注讚 砖讬讙讘讬讛谞讛 讜讻讜' 讘讻诇讬讜 砖诇 诇讜拽讞 讛讜讗 讗诇诪讗 讻诇讬讜 砖诇 诇讜拽讞 讘专砖讜转 诪讜讻专 诇讗 拽谞讛 诇讜拽讞 讚砖诪注转 诪讬谞讛 讚讘转专 讞爪专 讗讝诇讬谞谉 讜诇讗 讘转专 讻诇讬 讜讻诇 砖讻谉 讘讻诇讬 讚诪讜讻专 讛讬讬谞讜 讚拽转谞讬 住讬驻讗 讘专砖讜转 诇讜拽讞 讻讬讜谉 砖拽讬讘诇 注诇讬讜 诪讜讻专 拽谞讬 诇讜拽讞 诪砖讜诐 讚讞爪专 讜讻诇讬 转专讜讜讬讬讛讜 讚诇讜拽讞 谞讬谞讛讜 讜讗驻讬诇讜 讛讜讛 诇讬讛 讻诇讬讜 讚诪讜讻专 谞诪讬 讻讬讜谉 讚讞爪专 讚诇讜拽讞 谞讬讛讜 讘转专 讞爪专 讗讝诇讬谞谉 讜诇讗 讘转专 讻诇讬 讗诇讗 讗讬 讗诪专转 讚专讬砖讗 讚拽转谞讬 讘专砖讜转 诪讜讻专 诇讗 拽谞讛 诇讜拽讞 注讚 砖讬讙讘讬讛谞讛 讜讻讜' 讘讻诇讬讜 讚诪讜讻专 讛讜讗 讗讘诇 讻诇讬讜 砖诇 诇讜拽讞 讘专砖讜转 诪讜讻专 拽谞讬 诇讜拽讞 讗诇诪讗 讘转专 讻诇讬 讗讝诇讬谞谉 讜诇讗 讘转专 讞爪专 讗诪讗讬 拽转谞讬 住讬驻讗 讘专砖讜转 诇讜拽讞 讻讬讜谉 砖拽讬讘诇 注诇讬讜 诪讜讻专 拽谞讛 诇讜拽讞 讜讗注"讙 讚讘讻诇讬讜 讚诪讜讻专 讛讜讗 讜讛讗 讗诪专转 讚讘转专 讻诇讬讜 讗讝诇讬谞谉 讜诇讗 讗讬讻驻转 诇谉 讘讞爪专 讜讻讬讜谉 讚讛讻讗 讻诇讬讜 砖诇 诪讜讻专 讛讜讗 讚讛讗 讗讜拽讬诪谞讗 诇专讬砖讗 讜住讬驻讗 讘讻诇讬讜 讚诪讜讻专 讗诪讗讬 拽谞讛 诇讜拽讞. 讜驻专讬拽 住讬驻讗 讗转讗谉 诇讻诇讬讜 砖诇 诇讜拽讞 讗讘诇 讻诇讬讜 砖诇 诪讜讻专 讘专砖讜转 诇讜拽讞 诇讗 拽谞讛 诇讜拽讞 讚讘转专 讻诇讬讜 讗讝诇讬谞谉 讜诇讗 讘转专 讞爪专 讜讻讜':



讜诪讗讬 驻住拽讗 住转诪讗 讚诪讬诇转讗 讘讬' 诪讜讻专 讜讻讜' 讜讛讬讬谞讜 砖谞讬 诪讚讜转 诪讚' 诪讚讜转 砖诇 诪讜讻专讬谉 讚讛讻讬 拽讗诪专 讘专砖讜转 诪讜讻专 诇注讜诇诐 诇讗 拽谞讛 诇讜拽讞 讻讬 讗诐 讘讛讙讘讛讛 诪砖讜诐 讚讚专讻讜 谞诪讻讜专 砖诐 讘讻诇讬讜 讚诪讜讻专. 讗讘诇 讘讻诇讬讜 讚诇讜拽讞 讗讜 讘诪讚转 住专住讜专 讘注转 诪诇讗转 讛诪讚讛 拽谞讛 讻诪讜 讘专讬砖讗 讘住讬诪讟讗 讜诪讻诇 诪拽讜诐 讚' 诪讚讜转 讞砖讬讘 诇讛讜. 讜讘专砖讜转 诇讜拽讞 诇注讜诇诐 拽谞讛 砖讛专讬 谞转讜谞讬谉 讘讻诇讬讜 讚诇讜拽讞 讜驻砖讜讟 讛讜讗:



讗诪专 专讘讗 转"砖 诪砖讱 讞诪专讬讜 讜驻讜注诇讬讜 讜讛讻谞讬住谉 诇转讜讱 讘讬转讜 讘讬谉 驻住拽 注讚 砖诇讗 诪讚讚 讘讬谉 诪讚讚 注讚 砖诇讗 驻住拽 砖谞讬讛谉 讬讻讜诇讬谉 诇讞讝讜专 讘讛谉. 驻讬专砖 讻讙讜谉 砖诪讚讚谉 讛讞诪专 诪注诇 讙讘讬 讛讞诪讜专 讜诇讗 讛讜专讬讚谉 诇拽专拽注 砖讗讬诇讜 诪讚讚谉 讘注诇 讛讘讬转 讗诐 驻住拽 注讚 砖诇讗 诪讚讚 讗讬谉 砖谞讬讛诐 讬讻讜诇讬谉 诇讞讝讜专 讘讛谉 诇驻讬 砖讻讬讜谉 砖诪讚讚谉 讘注诇 讛讘讬转 讛专讬 讛讙讘讬讛谉 讘讗讜转讛 诪讚讬讚讛 讜拽谞讗谉 讘讛讙讘讛讛 讛诇讻讱 讛讗 讚拽转谞讬 讘讬谉 驻住拽 注讚 砖诇讗 诪讚讚 讘讬谉 诪讚讚 注讚 砖诇讗 驻住拽 砖谞讬讛诐 讬讻讜诇讬谉 诇讞讝讜专 讘讛谉 讗讬 讗讬驻砖专 诇讛注诪讬讚讛 讗诇讗 讘砖诪讚讚谉 讛讞诪专 讜诇驻讬讻讱 诇讗 拽谞讛 讘注诇 讛讘讬转 砖讛专讬 诇讗 讛讙讘讬讛 讜诇讗 诪砖讱 讜讗砖诪注讬谞谉 讚诪砖讬讻转 讗讚诐 讟注讜谉 诇讗 诪讛谞讬讗 注讚 砖讬诪砖讱 讛驻讬专讜转 注爪诪谉 砖讛专讬 诇讗 驻专拽讬谉 讻讚拽转谞讬 住讬驻讗 驻讬专拽谉 讜诇讗 讛讜专讬讚谉 诇拽专拽注 讻讚讬 砖转拽谞讛 诇讜 讞爪讬专讜:



驻讬专拽谉. 驻讬专砖 讘讬谉 讛讞诪专 讘讬谉 讘注诇 讛讘讬转 讛诪讜讻专 讗讜 讛诇讜拽讞 拽讜讚诐 砖驻住拽 讚诪讬诐 讚诇讗 拽谞讗诐 讘诪砖讬讻讛. 讜谞转谞谉 讘拽专拽注 砖讛讬讗 讞爪专 砖诇 讘注诇 讛讘讬转.. 驻住拽 注讚 砖诇讗 诪讚讚 讗讬谉 砖谞讬讛诐 讬讻讜诇讬谉 诇讞讝讜专 讘讛谉 砖讛专讬 拽谞转讛 诇讜 讞爪讬专讜 讜谞注砖讛 讘专砖讜转讜 讚诪讚讬讚讛 诇讗 诪注讻讘讗 讚讙诇讜讬 诪讬诇转讗 讘注诇诪讗 讛讜讗 讜诇讗 讚诪讬 诇讻讜专 讘砖诇砖讬诐 讚讬讻讜诇 诇讞讝讜专 讗驻讬诇讜 讘住讗讛 讗讞专讜谞讛 讚诪讚讬讚讛 讻诇 讛讻讜专 诪注讻讘讗 诇讬讛 讜诇讗 拽谞讬讗 专砖讜转讬讛 讚讛转诐 讻诇 讛讻讜专 讝讘讬谉 诇讬讛 讻讗讞讚 讜讗讬转 讚诪驻专砖 驻讬专拽谉 讜讛讻谞讬住谉 讜讻讜' 讛讬讬谞讜 诪砖讬讻讛 讜讛讗讬 讚拽转谞讬 驻住拽 注讚 砖诇讗 诪讚讚 拽谞讛 诪讜拽诪讬 诇讛 讘驻住拽 拽讜讚诐 砖驻讬专拽谉 讜拽谞讛 讘诪砖讬讻讛 砖讗讞专 驻住拽 讜诇讗 谞讛讬专讗 讚讗"讻 讛讬讻讬 讬诇讬祝 诪讬谞讛 讚讻诇讬讜 砖诇 诪讜讻专 诇讗 诪注讻讘 拽谞讬讬讛 讚专砖讜转 诇讜拽讞 讚讬诇诪讗 讛讗讬 讚拽谞讛 诇讜拽讞 诇讗讜 诪砖讜诐 拽谞讬讬' 专砖讜转讜 讛讜讗 讗诇讗 诪砖讜诐 诪砖讬讻讛:



诪讚讚 注讚 砖诇讗 驻住拽 砖谞讬讛谉 讬讻讜诇讬谉 诇讞讝讜专 讘讛谉 讚诇讗 住诪讻讗 讚注转讬讛 驻讬专砖 讚诇讗 诪讛谞讬讗 诪砖讬讻讛 讜讛讙讘讛讛 讜讻诇 诪讬讚讬 讛讛拽谞讗讛 讗诇讗 诇讗讞专 驻住讬拽转 讛讚诪讬诐 讜砖诪注讬谞谉 诪讛谞讬 诪讬诇讬 讚讗注"讙 讚讻诇讬讜 砖诇 诇讜拽讞 讘专砖讜转 诪讜讻专 诇讗 拽谞讛 讗讘诇 诪砖讬讻讛 讗讜 讛讛讙讘讛讛 讗驻讬诇讜 拽讬讬诪讬 讘讻诇讬讜 讚诪讜讻专 拽谞讛 诪讚拽转谞讬 讘专砖讜转 诪讜讻专 诇讗 拽谞讛 注讚 砖讬讙讘讬讛谞讛 讗讜 注讚 砖讬讜爪讬讗谞讛 诪专砖讜转讜 讜讗讜拽讬诪谞讗 讘讬 诪讜讻专 诪讗谞讬 讚诪讜讻专 砖讻讬讞讬 讜讗驻讬诇讜 讛讻讬 拽谞讬 讘讛讙讘讛讛 讗注"讙 讚讛讜讛 住诇拽讗 讚注转讬讛 讚讻诇讬讜 砖诇 诇讜拽讞 讘专砖讜转 诪讜讻专 拽谞讛 讚讘转专 讻诇讬 讗讝诇讬谞谉 驻讬专砖 讚诪讜讻专 讜诇讜拽讞 讻讚讘注讬谞谉 诇诪讬诪专 诇拽诪谉 讗讘诇 讗诐 诇讗 驻住拽 讗注"讙 讚诪砖讱 讜讛讙讘讬讛 讗讜 谞注砖讛 讘讞爪讬专讜 讻讬讜谉 砖讬讻讜诇 讛诪讜讻专 诇讜诪专 诇讜 讗讬谞讬 诪讜讻专 诇讱 讗诇讗 讘讻讱 讜讻讱 讙诐 讛诇讜拽讞 讬讻讜诇 诇讜诪专 讗讬谞讬 诇讜拽讞 诪诪讱 讗诇讗 讘讻讱 讜讻讱 注讚讬讬谉 诇讗 拽谞讛 讛诇讜拽讞 讻诇讜诐 讜诇驻讬讻讱 讗注"驻 砖驻讬专拽谉 讜讛讻谞讬住谉 诇转讜讱 讘讬转讜 讜谞注砖讛 讘专砖讜转讜 砖诇 诇讜拽讞 讗诐 驻住拽 注讚 砖诇讗 诪讚讚 拽谞讛 砖讛专讬 拽谞转讛 讞爪讬专讜 讜讗诐 诪讚讚 注讚 砖诇讗 驻住拽 注讚讬讬谉 诇讗 拽谞讛 讛诇讜拽讞 讻诇讜诐 讜讗注"驻 砖讛谉 讘讞爪专讜 拽转谞讬 诪讬讛讗 驻讬专拽谉 讜讛讻谞讬住谉 诇转讜讱 讘讬转讜 驻住拽 注讚 砖诇讗 诪讚讚 讗讬谉 砖谞讬讛谉 讬讻讜诇讬谉 诇讞讝讜专 讘讛谉 讜讗注"驻 砖讛谉 注讚讬讬谉 讘讻诇讬讜 讚诪讜讻专 讜诪讚讻诇讬讜 讚诪讜讻专 讘专砖讜转 诇讜拽讞 拽谞讛 诇讜拽讞 讗诇诪讗 讘转专 讞爪专 讗讝诇讬谞谉 讜诇讗 讘转专 讻诇讬 讻诇讬讜 讚诇讜拽讞 谞诪讬 讘专砖讜转 诪讜讻专 诇讗 拽谞讛 诇讜拽讞 讚讘转专 讞爪专 讗讝诇讬谞谉 讜讞爪专 讚诪讜讻专 讛讜讗 讜诇讗 讗讬讻驻转 诇谉 讘讻诇讬. 讗诪专 专讘 谞讞诪谉 讘砖砖驻讻谉 讻诇讜诪专 诇注讜诇诐 讗讬诪讗 诇讱 讘转专 讻诇讬 讗讝诇讬谞谉 讜讻诇讬讜 讚诇讜拽讞 讘专砖讜转 诪讜讻专 拽谞讛 诇讜拽讞 讜诇讗 讗讬讻驻转 诇谉 讘讞爪专 讜讻诇讬讜 讚诪讜讻专 讘专砖讜转 诇讜拽讞 诇讗 拽谞讛 诇讜拽讞 讜诇讗 讗讬讻驻转 诇谉 讘讞爪专 讜讛讗讬 讚拽转谞讬 驻讬专拽谉 讜讛讻谞讬住谉 诇转讜讱 讘讬转讜 拽谞讛 诇讜拽讞 诇讗讜 讘讻诇讬讜 讚诪讜讻专 讛讻谞讬住谉 讗诇讗 砖驻讻谉 诪谉 讛讻诇讬诐 讘转讜讱 讞爪专讜 砖诇 诇讜拽讞 讗讬拽驻讚 专讘讗 诪讬讚讬 砖驻讻谉 拽转谞讬 驻讬专拽谉 拽转谞讬. 讗诇讗 讗诪专 诪专 讘专讬讛 讚专讘 讗砖讬 讘诪住讘诇讬 讚转讜诪讬 讚诇讬转谞讛讜 讘讻诇讬诐 讗诇讗 拽砖讜专讬谉 讛谉 讘讞讘诇讬诐 讘诇讘讚 讜诪砖讜诐 讛讻讬 讻砖驻讬专拽谉 讜讛讻谞讬住谉 诇转讜讱 讘讬转讜 讚诇讜拽讞 拽谞讛 诇讜拽讞 砖讛专讬 讗讬谞谉 讘讻诇讬诐 讚诪讜讻专. 讗诪专 诇讬讛 讛讜谞讗 讘专讬讛 讚诪专 讝讜讟专讗 诇专讘 讗砖讬 诪讻讚讬 驻讬专拽谉 拽转谞讬 驻讬专砖 讻诇讜诪专 讻讬讜谉 砖驻讬专拽谉 讜讛讻谞讬住谉 诇讞爪专讜 讚诇讜拽讞 诪拽谞讬 诇讬讛 讞爪专讜 讗诪讗讬 驻诇讬讙 讘讬谉 驻住拽 注讚 砖诇讗 诪讚讚 诇诪讚讚 注讚 砖诇讗 驻住拽 讗"诇 驻住拽 住诪讻讗 讚注转讬讛 讚诪讜讻专 讜讙诪专 讜诪拽谞讬 诇讬讛 讘讛讻谞住转讜 诇讞爪专讜 诇讗 驻住拽 住诪讻讗 讚注转讬讛 讚诪讜讻专 讚诪讜讻专 讜诇讗 讙诪专 讜诪拽谞讬 诇讬讛 讜诪砖讜诐 讛讻讬 诇讗 讗拽谞讬讗 讛讻谞住转讜 诇讞爪讬专讜 讻诇讜诐 讚讛讗 诇讗 讙诪专 讜诪拽谞讬 诇讬讛 讜砖诪注讬谞谉 诪讬讛讗 讚诪砖讬讻讛 讜讛讙讘讛讛 讜诪住讬专讛 讜讻讜诇讛讜 讗谞驻讬 讚讛拽谞讗讛 诇讗 诪讛谞讬讬谉 讜诇讗 拽谞讬 诇讛讜 诇讜拽讞 讗诇讗 讘驻住拽 注讚 砖诇讗 注砖讗谉 讗讘诇 讗诐 诇讗 驻住拽 讜讗诪专 诇讜 讛专讬谞讬 诪讜讻专谉 诇讱 讜讛讙讘讬讛谉 讗讜 讛讻谞讬住诐 诇讞爪专讜 注讚讬讬谉 诇讗 住诪讻讗 讚注转讬讛 讚诪讜讻专 讜诇讗 诪拽谞讬 诇讬讛 诇诇讜拽讞 诪讬讚讬. 讜诪住转讘专讗 诇讱 讚讛谞讬 诪讬诇讬 讘诪讬讚讬 讚讗讬谉 讚诪讬讜 拽爪讜讘讬谉 讗讘诇 诪讬讚讬 讚讚诪讬讜 拽爪讜讘讬诐 讗讬谞讜 爪专讬讱 驻住拽讗 讜讗注"讙 讚拽讗 转讘注 讛砖转讗 讟驻讬 诇讗讜 讻诇 讻诪讬谞讬讛 讚讗诪专讬谞谉 讛讗讬 诪讬讛讚专 拽讗 讛讚专 讘讬讛 讛讬诇讻讱 讻讬讜谉 讚诪砖讱 讗讜 讛讙讘讬讛 讗讜 注讘讚讬谞讛讜 诇讞讚 诪讗谞驻讬 讛拽谞讗讛 讗注"讙 砖诇讗 驻住拽 讘讚诪讬诐 拽谞讬 诇讬讛 讛诇讜拽讞 讜讬讛讬讘 诇讬讛 讚诪讬诐 讻诪讛 讚砖讜讜 讛讚讬谉 住讘专讗 讚讬诇谉. 讗讘诇 讛专讘讬谞讜 讛专讘 讝爪"诇 诇讗 讛讬讛 住讘讬专讗 诇讬讛 讛讻讬 讗诇讗 讗驻讬诇讜 讘讚讘专讬诐 砖讚诪讬讛 拽爪讜讘讬谉 谞诪讬 驻住拽 讗讬谉 诇讗 驻住拽 诇讗 讚讻讬讜谉 讚诇讗 驻住拽 诇讗 住诪讻讗 讚注转讬讛 讜讗讻转讬 讗讬转 诇诪讜讻专 诇诪转讘注 讘讬讛 讟驻讬 诪诪讗讬 讚砖讜讬:



讗诪专 诇讬讛 专讘讬谞讗 诇专讘 讗砖讬 转讗 砖诪注 讚专讘 讜砖诪讜讗诇 讚讗诪专讬 转专讜讜讬讬讛讜 讻诇讬讜 砖诇 讗讚诐 拽讜谞讛 诇讜 讘讻诇 诪拽讜诐 诇讗转讜讬讬 诪讗讬 诇讗讜 诇讗转讜讬讬 专砖讜转 诪讜讻专 讗诇诪讗 讻诇讬讜 砖诇 诇讜拽讞 讘专砖讜转 诪讜讻专 拽谞讛 诇讜拽讞. 讜诪讛讚专讬谞谉 砖讗谞讬 讛转诐 讚讗"诇 讝讬诇 拽谞讬 讻诇讜诪专 讘讚讗诪专 诇讬讛 讝讬诇 拽谞讬 讘拽谞讬谉 讚讻讬讜谉 讚讗诪专 诇讬讛 讛讻讬谉 讛讜讛 诇讬讛 讻诪讗谉 讚讗拽谞讬 诇讬讛 诪拽讜诐 讘讞爪专讜 诇诪讛讜讬 讘讬讛 讛讛讜讗 讻诇讬 讜讛讜讛 诇讬讛 讻讻诇讬讜 砖诇 诇讜拽讞 讘专砖讜转 诇讜拽讞. 讗讘诇 讗讬 诇讗 讗"诇 讛讻讬 讗讬讻讗 诇诪讬诪专 讚诇讗 拽谞讬. 讜住诇拽讗 砖诪注转讗 讘讛讻讬 讚讛讬讻讗 讚讗诪专 讝讬诇 拽谞讬 讜讚讗讬 拽谞讬 诇讬讛 讻诇讬讜 砖诇 诇讜拽讞 讘专砖讜转 诪讜讻专 讗讘诇 讛讬讻讗 讚诇讗 讗诪专 诇讬讛 讛讻讬谉 诇讗 讗驻砖讬讟讗 诪讬诇转讗 讗讬 拽谞讛 讗讬 诇讗 拽谞讛 讜讘讻诪讛 讚讜讻转讬 讗诪专讬谞谉 讘讙诪专讗 砖诪注 诪讬谞讛 讻诇讬讜 砖诇 诇讜拽讞 讘专砖讜转 诪讜讻专 拽谞讛 诇讜拽讞 讜讚讞讬谞谉 诇讛 讚讗诇诪讗 诪讬诇转讗 住驻讬拽转讗 讛讬讗 讜讗讻转讬 诇讗 讗驻砖讬讟讗 讗讬 拽谞讛 讗讬 诇讗 拽谞讛 讜讻讬讜谉 砖讻谉 诇讞讜诪专讗 注讘讚讬谞谉 注诇讬讛 讚诇讜拽讞 讜诇讗 拽谞讬. 诪讬讛讜 讗讬转 诇谉 诪讬讛讗 讚专讘 诪砖专砖讬讗 讚讘讬 专讘讬 讗诪讬 讚讗诪专 讻讙讜谉 砖讛讬讛 讘注诇讛 诪讜讻专 拽诇转讜转 讚讻讬 讗诪专讬谞谉 讻诇讬讜 砖诇 诇讜拽讞 讘专砖讜转 诪讜讻专 拽谞讛 诇讜拽讞 讛讬讻讗 讚讗诪专 诇讬讛 讝讬诇 拽谞讬 讜讛讬讻讗 讚诇讗 讗诪专 诇讬讛 讝讬诇 拽谞讬 诇讗 讛谞讬 诪讬诇讬 讛讬讻讗 讚讗转讬 诇讬讛 讻诇讬 诪注诇诪讗 讗讘诇 讛讬讻讗 讚讝讘谞讬讛 诇讜拽讞 诇讛讛讜讗 讻诇讬 诪讬谞讬讛 讚诪讜讻专 讜讗讙讘讬讛 讚拽谞讬讬讛 讘讛讛讬讗 讛讙讘讛讛 讜讛讚专 讗谞讞讬讛 讘专砖讜转讬讛 拽谞讬 诇讬讛 讛讛讜讗 讻诇讬 讻诇 诪讗讬 讚诪谞讞 讘讬讛 讚讻讬讜谉 讚讝讘谞讬讛 诪讬谞讬讛 诇讗 拽驻讬讚 注诇讬讛 诇讗谞讜讞讬讛 讘专砖讜转讬讛 讜讻诪讬 砖讛砖讗讬诇讜 诪拽讜诪讜 讚诪讬 讜讛讜讛 诇讬讛 讻诇讬讜 砖诇 诇讜拽讞 讘专砖讜转 诇讜拽讞. 讜讚讜拽讗 讛讬讻讗 讚讗讙讘讬讛 诇讜拽讞 诇讛讛讜讗 讻诇讬 讜讛讚专 讗谞讞讬讛 讚拽谞讬讬讛 讘讛讛讬讗 讛讙讘讛讛 讜讛讜讬 诇讬讛 讻诇讬讜 讚讗诪专讬谞谉 讚讻讬讜谉 讚讝讘谞讬讛 诪讬谞讬讛 诇讗 拽驻讬讚 注诇讬讛 诪讜讻专 诇讗谞讜讞讬 讘专砖讜转讬讛 讜讛讜讬 诇讬讛 讻诇讬讜 砖诇 诇讜拽讞 讘专砖讜转 诇讜拽讞 讗讘诇 讗讬 诇讗 讗讙讘讬讛 讗讻转讬 讻诇讬讜 砖诇 诪讜讻专 讛讜讗 讘专砖讜' 诪讜讻专 讜讛讜讛 诇讬讛 讻诪拽讞 注爪诪讜 讚讻讬讜谉 讚诇讗 讗讙讘讬讛 诇讗 拽谞讬 诇讬讛. 讜讗诐 转讗诪专 讗讬 讛讻' 谞诪讬 诇讬诪讗 讻讬讜谉 讚讝讘谞讬讛 诪讬谞讬讛 诇讗 拽驻讬讚 注诇讬讛 诪讜讻专 诇诪砖讘拽讬讛 讘专砖讜转讬讛 讜讻诪讗谉 讚讗砖讗诇讬讛 诪拽讜诪讜 讚诪讬 讜讛讜讛 诇讬讛 讻诪讗谉 讚讗讬转讬讛 讘专砖讜转讬讛 讚诇讜拽讞 讚诇讗 爪专讬讱 诪讬讚讬 讻讚转谞讬讗 讘专砖讜转 诇讜拽讞 讻讬讜谉 砖拽讘诇 注诇讬讜 诪讜讻专 拽谞讛 诇讜拽讞 讻讬 讗诪专讬' 讻讬讜谉 讚讝讘谞讬讛 诪讬谞讬讛 诇讗 拽驻讬讚 注诇讬讛 诇诪砖讘拽讬讛 讘专砖讜转讬讛 讛"诪 讛讬讻讗 讚拽谞讬讬讛 讘讛讙讘讛讛 讗讜 讘诪讬讚讬 讗讞专讬谞讗 诪拽诪讬 讚诇讬砖讘拽讬讛 讘专砖讜转讗 讚诪讜讻专 讗讘诇 讘诇讗"讛 讗讻转讬 讻诇讬讜 讚诪讜讻专 讛讜讗 讚讛讗 诇讗 拽谞讛 诇讬讛 诇讜拽讞 诪拽诪讬 讛讻讬谉 讻讬 讛讬讻讬 讚诇讬砖讗诇讬讛 讛讛讜讗 诪拽讜诐 讚诪谞转 讘讬讛 讜讛讬讬谞讜 讚转谞讬讗 讘专砖讜' 诪讜讻专 诇讗 拽谞讛 注讚 砖讬讙讘讬讛谞讛 讗讜 注讚 砖讬讜爪讬讗谞讛 诪专砖讜转讜:



讗砖转讻讞 讛砖转讗 讚诪讞讜讜专转讗 讚讚讬谞讗 讘讛讗讬 注谞讬讬谞讗 讚讻诇讬讜 砖诇 诇讜拽讞 讘住讬诪讟讗 讜讘讞爪专 砖讛讬讗 砖诇 砖谞讬讛诐 拽谞讬 讚讛讗 讗讬转 诇讬讛 专砖讜转讗 诇诇讜拽讞 诇讗谞讜讞讬 讘讬讛 讛讛讜讗 讻诇讬. 讘专砖讜转 讛专讘讬诐 讜讘讞爪专 砖讗讬谞讜 砖诇 砖谞讬讛诐 讗诇讗 讚讗讚诐 讗讞专 讻讬讜谉 讚诇讬转 诇讬讛 专砖讜转讗 诇讗谞讜讞讬 讘讬讛 讛讛讜讗 讻诇讬 诇讗 拽谞讬 诪讬讚讬 注讚 砖讬讙讘讬讛谞讛 讗讜 注讚 砖讬讜爪讬讗谞讛 诪专砖讜转讜. 讘专砖讜转 诪讜讻专 讗讬 讗诪专 诇讬讛 讝讬诇 拽谞讬 拽谞讬 讚讻诪讗谉 讚诪拽谞讬 诇讬讛 诪拽讜诐 讘讞爪讬专讜 诇诪讛讜讛 讘讬讛 讛讛讜讗 讻诇讬 讚诪讬 讜讗讬 诇讗 诇讗 拽谞讬 注讚 砖讬讙讘讬讛谞讛 讗讜 注讚 砖讬讜爪讬讗谞讛 诪专砖讜转讜. 讜诇注谞讬谉 讻诇讬讜 砖诇 诪讜讻专 讘专砖讜转 诇讜拽讞 讛讗 讜讚讗讬 讘转专 讻诇讬 讗讝诇讬谞谉 讜诇讗 拽谞讬 讚讛讗 讗讜拽诪讬 专讘 谞讞诪谉 讘专 讬爪讞拽 诇讛讗 讚转谞讬讗 驻讬专拽谉 讜讛讻谞讬住谉 诇转讜讱 讘讬转讜 驻住拽 注讚 砖诇讗 诪讚讚 讗讬谉 砖谞讬讛诐 讬讻讜诇讬谉 诇讞讝讜专 讘讛谉 讘砖砖驻讻谉 讜诪专 讘专 专讘 讗砖讬 讗讜拽诪讛 讘诪住讘诇讬 讚转讜诪讬 讚诇讬转谞讛讜 讘讻诇讬 讚砖诪注转 诪讬谞讛 讚讛讗 讗讬转谞讛讜 讘讻诇讬讜 讚诪讜讻专 诇讗 拽谞讬 讜诇讬讻讗 诇诪驻砖讟 诪讬谞讛 讚讻诇讬讜 讚诇讜拽讞 讘专砖讜转 诪讜讻专 讚讘转专 讻诇讬 讗讝诇讬谞谉 讜拽谞讬 讚讛讗 讚专讘 谞讞诪谉 讘专 讬爪讞拽 讚讗讜拽诪讛 诇讛讗讬 讘专讬讬转讗 讘砖砖驻讻谉 讜诪专 讘专 专讘 讗砖讬 讘诪住讘诇讬 讚转讜诪讬 讘讚专讱 讗讬驻砖专. 讜讬砖 诇讜诪专 讛讗 讚讗讜拽诪讬' 讘讛讻讬 讚讻讬讜谉 讚诇讜拽讞 诪讜爪讬讗 讛讜讗 诪讬讚 讛诪讜讻专 讻诇 讻诪讛 讚讗讬驻砖专 诇砖谞讜讬 讻讬 讛讬讻讬 讚转讬拽诐 诇讬讛 讛诪拽讞 讘讬讚讬 讚诪讜讻专 诪砖谞讬谞谉 讛讬诇讻讱 诇注谞讬谉 讻诇讬讜 砖诇 诪讜讻专 讘专砖讜转 诇讜拽讞 讗诪专讬谞谉 讚讬诇诪讗 讘转专 讻诇讬 讗讝诇讬谞谉 讜讗讜拽诪讬谞谉 诇讛 诇讛讗讬 讘专讬讬转讗 讘砖砖驻讻谉 讻专讘 谞讞诪谉 讘专 讬爪讞拽 讗讬 谞诪讬 讘诪住讘诇讬 讚转讜诪讬 讻诪专 讘专 专讘 讗砖讬 讜诇注谞讬谉 讻诇讬讜 砖诇 诇讜拽讞 讘专砖讜转 诪讜讻专 讗诪专讬谞谉 讚讬诇诪讗 讘转专 讞爪专 讗讝诇讬谞谉 讜诪讜拽诪讬谞谉 诇讛讗 讚专讘 讜砖诪讜讗诇 讚讗诪专讬 转专讜讬讬讛讜 讻诇讬讜 砖诇 讗讚诐 拽讜谞讛 诇讜 讘讻诇 诪拽讜诐 讜讗驻讬' 讘专砖讜转 诪讜讻专 讘讚讗诪专 诇讬讛 讝讬诇 拽谞讬 讛讗 诇讗 讗诪专 诇讬讛 诇讗 拽谞讬 转讚注 讚讛讗 诇讘转专 讚讗讜拽诪讗 专讘 谞讞诪谉 讘专 讬爪讞拽 诇讛讗讬 讘专讬讬转讗 讘砖砖驻讻谉 讜诪专 专讘 讗砖讬 讘诪住讘诇讬 讚转讜诪讬 拽讗 讗转讬谞谉 诇诪驻砖讟 诪讛讗 讚专讘 讜砖诪讜讗诇 讚讻诇讬讜 砖诇 诇讜拽讞 讘专砖讜转 诪讜讻专 拽谞讛 讜讚讞讬谞谉 诇讛 讜讗诪专讬谞谉 讬爪讞拽 讜讚诪专 讘专 专讘 讗砖讬 诇讬讻讗 诇诪驻砖讟 诪讬谞讛 诇讻诇讬讜 砖诇 诇讜拽讞 讘专砖讜转 诪讜讻专 讚拽谞讬 讗诇讗 讗讻转讬 讗讬讻讗 诇诪讬诪专 讚诇讗 拽谞讬:





讬讚 专诪"讛

爪讞. 转"砖 讗专讘注 诪讬讚讜转 讘诪讜讻专讬谉 注讚 砖诇讗 谞转诪诇讗转 讛诪讚讛 诇诪讜讻专 诪砖谞转诪诇讗转 讛诪讚讛 诇诇讜拽讞. 讜讚讜拽讗 讘住讬诪讟讗 讜讘讞爪专 砖讛讬讗 砖诇 砖谞讬讛诐 讻讚诪讜拽讬诐 诇讛 诇拽诪谉. 讘讚"讗 讘诪讚讛 砖讗讬谞讛 砖诇 砖谞讬讛诐 讜讗诐 讛讬转讛 诪讚讛 砖诇 讗讞讚 诪讛诐 讻诇讜诪专 砖诇 诇讜拽讞* 专讗砖讜谉 专讗砖讜谉 拽谞讛. 讜讗注驻"讬 砖诇讗 谞转诪诇讗转 讛诪讚讛. 讜讚讜拽讗 砖讛讬讜 砖谞转讜转 讘诪讚讛 讻讚诪讜拽讬 诇讛 诇拽诪谉 (讘讘讗 讘转专讗 驻讜,讘) 讘专砖讜转 讛专讘讬诐 讻讜' 讻诇讜诪专 讜讚讜拽讗 讘专砖讜转 讛专讘讬诐 讜讘讞爪专 砖讗讬谞讛 砖诇 砖谞讬讛诐 讗讘诇 讘专砖讜转 诪讜讻专 诇讗 拽谞讛 注讚 砖讬讙讘讬讛谞讛 诪专砖讜转讜. 讘专砖讜转 讛诇讜拽讞 讻讬讜谉 砖拽讘诇 注诇讬讜 诪讜讻专 拽谞讛 诇讜拽讞. 讘专砖讜转 讛诇讛 讛诪讜驻拽讚讬诐 讗爪诇讜 诇讗 拽谞讛 注讚 砖讬讙讘讬讛谞讛 讗讜 注讚 砖讬讜爪讬讗谞讜 诪专砖讜转讜 讚讻专砖讜转 诪讜讻专 讚诪讬讗. 拽转谞讬 诪讬讛转 讘专砖讜转 讛专讘讬诐 讜讘讞爪专 砖讗讬谞讛 砖诇 砖谞讬讛诐 拽谞讬 讘讛讜 讻诇讬讜 砖诇 诇讜拽讞, 讻讚拽转谞讬 讗诐 讛讬转讛 诪讚讛 砖诇 讗讞讚 诪讛诐 专讗砖讜谉 专讗砖讜谉 拽谞讛 讘专砖讜转 讛专讘讬诐 讜讘讞爪专 砖讗讬谞讛 砖诇 砖谞讬讛诐, 诪讗讬 诇讗讜 讘专砖讜转 讛专讘讬诐 诪诪砖 诇讗 讘住讬诪讟讗 讜讛讗 讚讜诪讬讗 讚讞爪专 砖讗讬谞讛 砖诇 砖谞讬讛诐 [拽转谞讬 诪讗讬 讞爪专 砖讗讬谞讛 砖诇 砖谞讬讛诐] 谞诪讬 讚讗讬谞讛 讚诇讗 讚讛讗讬 讻讜诇讛 讜诇讗 讚讛讗讬 讻讜诇讛 讗诇讗 讚转专讜讬讛讜, 讗讘诇 专砖讜转 专讘讬诐 诪诪砖 讗讬 谞诪讬 专砖讜转 砖讗讬谉 讘讛 讝讻讜转 诇讗' 诪讛谉 诇讗 拽谞讬 讘讛讜 讻诇讬讜 砖诇 诇讜拽讞, 讚诇讗讜 诪拽讜诐 砖讬砖 诇讜 专砖讜转 诇讛谞讬讞讜 讛讜讗. 讜讛讗 讚拽转谞讬 注讚 砖讬讜爪讬讗谞讛 诪专砖讜转, 讚讜拽讗 讚诪驻讬拽 诇讛 诇住讬诪讟讗, 讗讬 谞诪讬 诇爪讬讚讬 专砖讜转 讛专讘讬诐, 讗讬 谞诪讬 诇专砖讜转 砖讛讬讗 砖诇 砖谞讬讛诐, 讜讗讬谉 爪专讬讱 诇讜诪专 诇专砖讜转 诇讜拽讞. 讗讘诇 讛讬讻讗 讚诇讗 讗驻拽讛 讗诇讗 诇专砖讜转 讛专讘讬诐 诇讗 拽谞讛, 讚诪讚讚 讘讛 讘专砖讜转 讛专讘讬诐 讗注"讙 讚讗驻拽讛 诪专砖讜转 诪讜讻专 诇专砖讜转 讛专讘讬诐 诇讗 拽谞讬讗, 讻讚讘专讬专谞讗 讘讻转讜讘讜转 讘驻' 讗诇讜 谞注专讜转 (讻转讜讘讜转 诇讗,讘) 讙讘讬 讛讙讜谞讘 讻讬住 讘砖讘转:



爪讟. 讘注讗 诪讬谞讬讛 专讘 砖砖转 诪专讘 讛讜谞讗 讻诇讬讜 砖诇 诇讜拽讞 讘专砖讜转 诪讜讻专 拽谞讛 诇讜拽讞 讗讜 诇讗 拽谞讛 诇讜拽讞 讗"诇 转谞讬转讜讛 讝专拽讜 诇讛 诇转讜讱 讞讬拽讛 讗讜 诇转讜讱 拽诇转讛 讛专讬 讝讜 诪讙讜专砖转 讗"诇 专讘 谞讞诪谉 诪"讟 拽讗 驻砖讟转 诇讬讛 诪讛讛讬讗 讚诪讞讬讜讛 诪讗讛 注讜讻诇讬 讘注讜讻诇讗 讚讗诪专 专讘 讬讛讜讚讛 讗诪专 砖诪讜讗诇 讜讛讜讗 砖讛讬转讛 拽诇转讛 转诇讜讬讛 讘讛 讜专讘讬 砖诪注讜谉 讘谉 诇拽讬砖 讗诪专 拽砖讜专讛 讗注"驻 砖讗讬谞讛 转诇讜讬讛 专讘 讗讚讗 讘专 讗讛讘讛 讗诪专 讻讙讜谉 砖讛讬转讛 拽诇转讛 诪讜谞讞转 诇讛 讘讬谉 讬专讻讜转讬讛 专讘 诪砖专砖讬讗 讘专讬讛 讚专讘讗 讗诪专 讻讙讜谉 砖讛讬(转)讛 讘注诇讛 诪讜讻专 拽诇转讜转 讜讝讘谞转讛 诇讛讛讬讗 拽诇转讛 诪讬谞讬讛 讘讛讛讬讗 砖注转讗, 讚讘讛讛讬讗 讛谞讗讛 讚拽讗 讝讘谞讛 诇讛 诪讬谞讬讛 讙讜诪专 讜诪讜砖讬诇 诇讛 诪拽讜诐 诇讗谞讜讞讬 讘讛 拽诇转讛.



专讘讬 讬讜讞谞谉 讗(讜)诪专 讘诇讗讜 讛讻讬 谞诪讬 诪拽讜诐 讞讬拽讛 拽谞讜讬 诇讛 诪拽讜诐 拽诇转讛 拽谞讜讬 诇讛 讜讗诪专 专讘讗 诪"讟 讚专讘讬 讬讜讞谞谉 诇驻讬 砖讗讬谉 诪拽驻讬讚 诇讗 注诇 诪拽讜诐 讞讬拽讛 讜诇讗 注诇 诪拽讜诐 拽诇转讛. 讜拽讬诪讗 诇谉 讻专讘讬 讬讜讞谞谉. 讞讚讗 讚讛讗 专讘讗 讚讛讜讗 讘转专讗 讟专讞 诇驻专讜砖讬 讟注诪讬讛. 讜注讜讚 讚讛讗 转谞讬讗 讚诪住讬讬注讗 诇讬讛 讘讙讬讟讬谉 讘驻' 讛讝讜专拽 (讙讬讟讬谉 注讞,讗). 讛讬诇讻讱 讗诐 讝专拽讜 诇讛 诇转讜讱 拽诇转讛 讗讜 诇讻诇 讚讘专 砖讛讜讗 讻拽诇转讛 诇讗讬转讜讬讬 讟讬住拽讗 讚讗讻诇讛 讘讬讛 转诪专讬 (讙讬讟讬谉 砖诐), 讜讗讬谉 爪专讬讱 诇讜诪专 诇转讜讱 讞讬拽讛, 讛专讬 讝讜 诪讙讜专砖转, 讜讗注驻"讬 砖讗讬谉 拽诇转讛 转诇讜讬讛 讘讛 讜诇讗 拽砖讜专讛, 讘讬谉 砖讛讬讛 讘注诇讛 诪讜讻专 拽诇转讜转 讘讬谉 砖诇讗 讛讬讛 诪讜讻专 拽诇转讜转, 讘讬谉 砖诇拽讞转讛 诪诪谞讜 讘讬谉 砖诇拽讞转讛 诪讗讞专讬诐. 讜讚讻讜转讛 讙讘讬 诪拽讞 讜诪诪讻专 拽谞讛 诇讜拽讞, 讗讘诇 砖讗专 讻诇讬讜 砖诇 诇讜拽讞 讘专砖讜转 诪讜讻专 诇讗 拽谞讜, 讗诇讗 讛讬讻讗 讚讗"诇 讝讬诇 拽谞讛 讻讚诪住讬拽 讘讛 诇拽诪谉.



讜讛"诪 讛讬讻讗 讚诪谞讬讞 讻诇讬讜 砖诇 诇讜拽讞 讘专砖讜转 诪讜讻专 讗讗专注讗, 讗讘诇 讗诐 讛讬讛 (诪讜讻专) 讻诇讬讜 砖诇 诇讜拽讞 拽砖讜专 讜转诇讜讬 讘讜 讘讗讜讬专 讜讗讬谞讜 诪讜谞讞 注诇 讛拽专拽注, 讗讜 砖讛讬讛 诪讜谞讞 诇讜 讘讬谉 讬专讻讜转讬讜 拽谞讛, 讜讘讛讗 诇讬讻讗 诇驻诇讜讙讬 讘讬谉 拽诇转讛 讜讘讬谉 砖讗专 讻诇讬诐, 讚讻讬 讗讬讻讗 诇驻诇讜讙讬 讛讻讬 讛讬讻讗 讚诪讜谞讞 讗讗专注讗 讚讗讬讻讗 诇诪讬诪专 讗讛讗讬 拽驻讬讚 讜讗讛讗讬 诇讗 拽驻讬讚, 讗讘诇 (讛讻讗) [讛讬讻讗] 讚诇讗 诪讜谞讞 讗讗专注讗 拽谞讬, 讻讬 讟注诪讬讛 讚专讘 讬讛讜讚讛 讗诪专 砖诪讜讗诇 讜讻专' 讗诇注讝专 讗"专 讛讜砖注讬讗 讜讻讟注诪讬讛 讚专讘 讗讚讗 讘专 讗讛讘讛. 讜讘讛讗 讗驻讬诇讜 专讘讬 讬讜讞谞谉 诪讜讚讛, 讚讻讬 讗转讗 专讘讬 讬讜讞谞谉 诇讗讜 诇讗讞诪讜专讬 讘砖讗专 讻诇讬诐 拽讗转讬 讗诇讗 诇讗拽讜诇讬 讘拽诇转讛 拽讗转讬, 讚讗注"讙 讚讗讬谞讛 拽砖讜专讛 讜诇讗 转诇讜讬讛 拽谞讬讗.



诪讬讛讜 讜讚讗讬 讚讜拽讗 拽诇转讛 讜讚讘专 砖讛讜讗 讻拽诇转讛, 讗讘诇 砖讗专 讻诇讬诐 讛讬讻讗 讚诪谞讞讛 讗讗专注讗 讘专砖讜转 诪讜讻专 诇讗 拽谞讜 注讚 砖讬讛讗 拽砖讜专 讜转诇讜讬 讘诇讜拽讞. 讜讗诐 讛讬讛 拽砖讜专 讘讜 讗诇讗 砖讗讬谞讜 转诇讜讬 讘讜 讘讗讜讬专 讗诇讗 诪讜谞讞 注诇 讙讘讬 拽专拽注 讞爪专讜 砖诇 诪讜讻专, 驻诇讜讙转讗 讚专讘 讬讛讜讚讛 讗诪专 砖诪讜讗诇 讜专讬砖 诇拽讬砖, 诇专讘 讬讗讜讚讛 讗诪专 砖诪讜讗诇 诇讗 拽谞讛, 诇专讬砖 诇拽讬砖 拽谞讛. 讜拽讬诪讗 诇谉 讻专讘 讬讛讜讚讛 讗诪专 砖诪讜讗诇, 讚讛讗 专讘讬 讗"专 [讛讜砖注讬讗] 拽讗讬 讻讜讜转讬讛 讜讛讜讛 诇讬讛 专讬砖 诇拽讬砖 讬讞讬讚 讗爪诇 专讘讬诐 讜讛诇讻讛 讻专讘讬诐, 讛讬诇讻讱 诇讗 拽谞讛.



讜讻讜诇讛讜 谞诪讬 诇讗 讗诪专谉 诇讗 拽谞讛 讗诇讗 讛讬讻讗 讚讗讬转讬讛 诇讬讛 诇讜拽讞 讻诇讬 诪注诇诪讗, 讗讘诇 讛讬讻讗 讚讝讘谞讬讛 诇讜拽讞 诇讛讛讜讗 讻诇讬 讘讛讛讜讗 诪注诪讚 诪讬谞讬讛 讚诪讜讻专 讜拽谞讬讬讛 讘讛讙讘讛讛, 讜讛讚专 讗谞讞讬讛 讘专砖讜转讬讛 讚诪讜讻专, 拽谞讬 诇讬讛 讛讛讜讗 讻诇讬 讻诇 讝讘讬谞讗 讚诪转谞讞 讘讬讛 诪诪讗讬 讚讝讗讘讬谉 讘讛讛讜讗 诪注诪讚 诪讛讛讜讗 诪讜讻专, 讚讻讬讜谉 讚讝讘讬谞讬讛 诪讬谞讬讛 诇讗 拽驻讬讚 注诇讬讛 诇讗谞讜讞讬 讛转诐, 讜讻诪讬 砖谞转谉 诇讜 专砖讜转 诇讛谞讬讞讜 砖诐 讚诪讬, 讜讻诇讬讜 砖诇 诇讜拽讞 拽讜谞讛 诇讜 讻诇 诪拽讜诐 砖讬砖 诇讜 专砖讜转 诇讛谞讬讞讜. 讜讚讬讬拽讬谞谉 诇讛 诇讛讗 诪讬诇转讗 诪讚专讘 诪砖专砖讬讗, 讚讗诪专 讻讙讜谉 砖讛讬讛 讘注诇讛 诪讜讻专 拽诇转讜转, 讜讛讜讗 讛讚讬谉 讘诪讻专, 讚转专讜讬讛讜 讞讚讗 诪讞转讗 讗讞转讬谞讗 诇讛讜.



讜讚讜拽讗 讚讗讙讘讛讬讛 诇诪谞讗 诪注讬拽专讗, 讗讘诇 诇讗 讗讙讘讛讬讛, 讗注"讙 讚讬讛讬讘 诇讬讛 专砖讜转讗 诇讗谞讜讞讬 讛转诐 诇讗 拽谞讬, 讚讛讜讛 诇讬讛 讻讻诇讬讜 砖诇 诪讜讻专 讘住讬诪讟讗 讗讬 谞诪讬 讘专砖讜转 砖诇 砖谞讬讛诐. 讜讚讜拽讗 谞诪讬 诇注谞讬谉 讻诇讬讜 砖诇 诇讜拽讞 讚讝讘谞讬讛 诪讛讗讬 诪讜讻专, 讚讻讬讜谉 讚诇讗 拽驻讬讚 诪讜讻专 注讬诇讜讬讛 拽谞讬 诇讬讛 诇诇讜拽讞, 讚诪拽讜诐 砖讬砖 诇讜 专砖讜转 诇讛谞讬讞讜 讛讜讗. 讗讘诇 驻讬专讬 讙讜驻讬讛讜 讚讝讗讘讬谉 诇讛讜 诇讜拽讞 诪诪讜讻专, 讗注"讙 讚诇讗 拽驻讬讚 诪讜讻专 注诇讬讛 讚诇讜拽讞 诇讗谞讜讞讬谞讛讜 讘专砖讜转讬讛 诇讗 拽谞讬 诇讛讜 诇讜拽讞 讘讛讻讬, 讚谞讛讬 讚讛讜讛 诇讬讛 诪拽讜诐 砖讬砖 诇讜 专砖讜转 诇讛谞讬讞 讻注讬谉 住讬诪讟讗 讗讬 谞诪讬 讘讞爪专 砖讛讬讗 砖诇 砖谞讬讛诐, 讛讗 拽讬诪讗 诇谉 讚诇讗 拽谞讬 诇讬讛 诇讜拽讞 讗诇讗 讘诪讜讚讚 诇转讜讱 拽讜驻转讜. 讻诇诇讗 讚诪诇转讗, 讻讬 讬讛讬讘 诇讬讛 专砖讜转讗 诇讗谞讜讞讬 讛转诐 诇诪讛讜讬 讞爪专讜 砖诇 诇讜拽讞 诇讗 讝讻讬 诇讬讛. 讜讻谉 讛诇讻讛:



拽. 讜讗转讬谞谉 诇诪驻砖讬讟讬讛 诇讘注讬讬谉 诪讬讛讗 讚转谞讬讗 讘专砖讜转 诪讜讻专 诇讗 拽谞讛 注讚 砖讬讙讘讬讛谞讛 讗讜 注讚 砖讬讜爪讬讗谞讛 诪专砖讜转讜 诪讗讬 诇讗讜 讘讻诇讬讜 讚诇讜拽讞 诇讗 讘讻诇讬讜 讚诪讜讻专. 讜拽讬诪讗 诇谉 讻诪讗谉 讚诪讜拽讬诐 诇讛 讘讻诇讬讜 讚诇讜拽讞, 讚讛讗 诪住拽谞讗 讚砖诪注转讗 讛讻讬 讗讝讬诇. 讜讛讗 讚诪拽砖讬谞谉 讗讬诪讗 住讬驻讗 讘专砖讜转 诇讜拽讞 讻讬讜谉 砖拽讘诇 注诇讬讜 诪讜讻专 拽谞讛 诇讜拽讞 讜讗讬 讘讻诇讬讜 讚诪讜讻专 讗诪讗讬 拽谞讛 诇讜拽讞, 诇讗 转砖诪注 诪讬谞讛 讚讻诇讬讜 砖诇 诪讜讻专 讘专砖讜转 诇讜拽讞 诇讗 拽谞讛 (讗诇讛) [讗诇讗] 诇讟注诪讗 讚诪讗谉 讚讗诪专 讚讻诇讬讜 砖诇 诇讜拽讞 讘专砖讜转 诪讜讻专 拽谞讛, 讗诇诪讗 讘转专 讻诇讬 讗讝诇讬谞谉, 讛诇讻讱 讻诇讬讜 砖诇 诪讜讻专 讘专砖讜转 诇讜拽讞 谞诪讬 诇讗 拽谞讬, 讚讘转专 讻诇讬 讗讝诇讬谞谉. 讜讛讗讬 讚拽讗 驻住讬拽 讜诪拽砖讬 讗诪讗讬 拽谞讛 诇讜拽讞, 诇诪讗讬 讚砖谞讬 诇讬讛 拽讗 诪拽砖讬, 讚讻讬讜谉 讚讗讜拽讬诪转讛 诇专讬砖讗 讚拽转谞讬 讘专砖讜转 诪讜讻专 诇讗 拽谞讛 讘讻诇讬讜 讚诪讜讻专, 讗讘诇 讘讻诇讬讜 砖诇 诇讜拽讞 拽谞讛, 讗诇诪讗 讘转专 讻诇讬 讗讝诇讬谞谉, 讗讬 讛讻讬 住讜驻讗 讚拽转谞讬 讘专砖讜转 诇讜拽讞 讻讬讜谉 砖拽讬讘诇 注诇讬讜 诪讜讻专 拽谞讛 诇讜拽讞 讘讻诇讬讜 讚诪讜讻专 诪讬转讜拽诪讗 讚讜诪讬讗 讚专讬砖讗, 讜讗"讻 讗诪讗讬 拽谞讛 诇讜拽讞, 讛讗 讗诪专转 讘转专 讻诇讬 讗讝诇讬谞谉. 转讚注 讚讛讗 诇拽诪谉 讚拽讗转讬 诇诪驻砖讟 诪诪转谞讬讗转讗 讚诪砖讱 讞诪专讬讜 讜驻讜注诇讬讜 诪砖诪注 诇讬讛 诪讬谞讛 讚讻诇讬讜 讚诪讜讻专 讘专砖讜转 诇讜拽讞 拽谞讛 诇讜拽讞 讜拽讗 讚讬讬拽 诪讬谞讛 诪讚讻诇讬讜 讚诪讜讻专 讘专砖讜转 诇讜拽讞 拽谞讛 讗诇诪讗 讘转专 专砖讜转讗 讗讝诇讬谞谉, 讻诇讬讜 讚诇讜拽讞 讘专砖讜转 诪讜讻专 谞诪讬 诇讗 拽谞讛 讚讘转专 专砖讜转讗 讗讝诇讬谞谉, 讗诇诪讗 讛讗 讘讛讗 转诇讬讗.



诪"诪 砖诪注 诪讬谞讛 讚讗讬 住讘讬专讗 诇谉 讚讻诇讬讜 砖诇 诇讜拽讞 讘专砖讜转 诪讜讻专 拽谞讛 诇讜拽讞 住讘讬专讗 诇谉 讚讻诇讬讜 砖诇 诪讜讻专 讘专砖讜转 诇讜拽讞 诇讗 拽谞讛 诇讜拽讞. 讜讻讬 讛讬讻讬 讚诇讗 讗讬驻砖讬讟讗 诇谉 讚讻诇讬讜 砖诇 诇讜拽讞 讘专砖讜转 诪讜讻专 讗讬 拽谞讛 诇讜拽讞 讜讗讬 诇讗 拽谞讛 讛转诐 讛讻讬 谞诪讬 诇讗 讗讬驻砖讬讟讗 讻诇讬讜 砖诇 诪讜讻专 讘专砖讜转 诇讜拽讞 讗讬 拽谞讛 诇讜拽讞 讜讗讬 诇讗 拽谞讛, 讛讬诇讻讱 讘转专讜讬讛讜 讞讜诪专讗 诇转讜讘注 讜拽讜诇讗 诇谞转讘注. 讜讗讬 诪转专诪讜 转专讜讬讛讜 诇讞讚 转讜讘注 讜诇讞讚 谞转讘注 讚讬谞讗 讛讜讗 讚讗转讬 注诇讬讛 转讜讘注 诪诪讛 谞驻砖讱 讜诪驻讬拽 诪讬谞讬讛 讞讚 诪讬谞讬讛讜 讗诇讗 砖讬讚 谞转讘注 注诇 讛注诇讬讜谞讛. 讜讛"讛 讘转专讬 转讜讘注讬谉 讜讞讚 谞转讘注 讛讬讻讗 讚讻讜转讘讬谉 讛专砖讗讛 讝讛 诇讝讛 讙讘讬 讞讚 诪讬谞讬讛讜 诪诪讛 谞驻砖讱 讜讬讚 讛转讜讘注 注诇 讛转讞转讜谞讛. 讜讛讜讗 讛讚讬谉 讙讘讬 讙讟 讻讬 讛讗讬 讙讜谞讗 住驻讬拽讗 讛讜讬 讜专诪讬谞谉 讞讜诪专讬 讙专讜砖讛 讜讞讜诪专讬 讗砖转 讗讬砖:





转讜住驻讜转 专讬"讚

(讻讞) 诇讗 讘讻诇讬讜 讚诪讜讻专 拽砖讬讗 诇讬 讛讬讻讬 诪爪讬谞谉 诇驻专讜砖讬 讘讻诇讬讜 讚诪讜讻专 讗讘诇 诇注讜诇诐 讻诇讬讜 砖诇 诇讜拽讞 讘专砖讜转 诪讜讻专 拽谞讛 讜讛讗 拽转谞讬 专讬砖讗 讜讗诐 讛讬转讛 诪讚讛 砖诇 讗' 诪讛谉 专讗砖讜谉 专讗砖讜谉 拽谞讛 讘专讛"专 讜讘讞爪专 砖讗讬谞讛 砖诇 砖谞讬讛诐 讜讘专砖讜转 诪讜讻专 诇讗 拽谞讛 注讚 砖讬讙讘讬讛谞讛 讚诪砖诪注 讚讜拽讗 讘专讛"专 拽讜谞讛 讻诇讬讜 砖诇 诇讜拽讞 讗讘诇 讘专砖讜转 诪讜讻专 讗讬谞讜 拽讜谞讛 讜讗诪讗讬 诪拽砖讛 诇讬' 讗讬 讛讻讬 讗讬诪讗 住讬驻讗 讚讗讬转 诇讛 驻讬专讜拽讗 讜诇讗 诪拽砖讛 诪专讬砖讗 讚诇讬转 诇讬讛 驻讬专讜拽讗 讜谞"诇 诇转专抓 讚诪"讚 讻诇讬讜 砖诇 诇讜拽讞 讘专砖讜转 诪讜讻专 拽讜谞讛 诪驻专砖 诇讛讗讬 专讛"专 专讛"专 诪诪砖 讻驻砖讟讗 讚讘专讬讬转讗 讜诇讗 住讬诪讟讗 讻讚驻专讬砖讜 诇讛 讛谞讱 讗诪讜专讗讬 讜讻讬讜谉 讚讘专讛"专 拽讜谞讛 讻诇讬讜 砖诇 诇讜拽讞 砖讗讬谉 诇讜 专砖讜转 诇讛谞讬讞 讻诇讬讜 讚砖诐 讻"砖 讘专砖讜转 讛诪讜讻专 砖诪谞讬讞讜 砖诐 讘专砖讜转 讜讻讚讗诪专 讛转谞讗 讘专讛"专 诇讗讜 诇诪注讜讟讬 专砖讜转 诪讜讻专 讗诇讗 专讘讜转讗 谞拽讟 砖讙诐 讘专讛"专 砖讗讬谉 诇讜 专砖讜转 诇讛谞讬讞讜 拽讜谞讛. 讜讻砖讗讜诪专 讜讘专砖讜转 诪讜讻专 诇讗 拽谞讛 诪讬诇转讗 讘讗谞驻讬 谞驻砖讛 讛讬讗 讜诇讗讜 讗讻诇讬讜 砖诇 诇讜拽讞 拽讗讬 讗诇讗 讗讻诇讬讜 砖诇 诪讜讻专 讜砖谞讛 讛转谞讗 讚讻诇讬讜 砖诇 诇讜拽讞 拽讜谞讛 讘专讛"专 讜讻"砖 讘专砖讜转 诪讜讻专 讜讛讙讘讛讛 拽讜谞讛 讘专砖讜转 诪讜讻专 讜讻"砖 讘专讛"专. 讝讗转 讛讬讗 住讘专转 诪讬 砖讗讜诪专 讻诇讬讜 砖诇 诇讜拽讞 讘专砖讜转 诪讜讻专 拽讜谞讛 讜诪砖"讛 讗拽砖讬' 诇讬' 诪住讬驻讗 讜诇讗 诪专讬砖讗:





(讻讟) 驻讬住拽讗 住转诪讗 讚诪讬诇转讗 讘讬 诪讜讻专 砖讻讬讞讬 诪讗谞讬 讚诪讜讻专 讘讬 诇讜拽讞 砖讻讬讞讬 诪讗谞讬 讚诇讜拽讞 驻讬' 诇讗讜 讚讜拽讗 讻诇讬 诇讜拽讞 讚讻讬讜谉 讚讘专砖讜转 诇讜拽讞 讛讜讗 诪讛 讗谞讜 爪专讬讻讬诐 诇讻诇讬 讻诇讬讜 拽讜谞讛 讗驻讬' 讘专讛"专 讗"讜 注"讙 拽专拽注 讜讗转讗 诇讗砖诪讜注讬' 讚讞爪专讜 拽讜谞讛 诇讜 讜讛讗讬 讚拽讗诪专 讘讻诇讬讜 砖诇 诇讜拽讞 诇讗驻讜拽讬 诪讻诇讬 诪讜讻专 砖讛讜讗 讛讬' 讚讜讞拽讜 诇讜诪专 砖讘讗讜转讛 讻诇讬 砖诪讬讬专讬 讘专砖讜转 诪讜讻专 讘讗讜转讛 诪讬讬专讬 讘专砖讜转 诇讜拽讞 讜诪讞诇拽 讛转谞讗 讘讬谉 专砖讜转 诇专砖讜转. 讜讗讬讛讜 诪讛讚专 诇讬' 讚诇讗讜 讗讻诇讬 诪讜讻专 拽讗讬 讗诇讗 讗讻诇讬 诇讜拽讞. 讗讘诇 驻砖讟讗 讚诪转谞讬转讗 诇讗 诪讬讬专讬 讗诇讗 讘拽专拽注 讜诇讗 讘讻诇讬诐 砖讗诐 讛讬讜 讛驻讬专讜转 讘讞爪专 诪讜讻专 诇讗 拽谞讗诐 注讚 砖讬讙讘讬讛诐 讗讜 注讚 砖讬诪砖讻诐 讜讬讜爪讬讗诐 诇讞讜抓 讘住讬诪讟' 讜讗诐 讛讬讜 讘讞爪专 讛诇讜拽讞 讻讬讜谉 砖拽讬讘诇 注诇讬讜 讛诪讜讻专 拽谞讛 讚讞爪专讜 拽讜谞讛 诇讜 讜讗讬谉 讗谞讜 爪专讬讻讬谉 诇讻诇 讝讛 讛讚讜讞拽:





砖讬讟讛 诪拽讜讘爪转

 讜讛讗 讚讜诪讬讗 讚讞爪专 砖讗讬谞讛 砖诇 砖谞讬讛诐 拽转谞讬. 讘讚讬谉 讛讜讗 讚讛讜讛 诪爪讬 诇诪驻专讱 诪讛讬讗 讙讜驻讗 讚讞爪专 砖讗讬谞讛 砖诇 砖谞讬讛诐 讙讜驻讗 讚讬谞讛 讻专砖讜转 讛专讘讬诐 讗诇讗 讚谞讬讞讗 诇讬讛 诇诪驻专讱 讛讻讬 诇讗讜拽诪讬 驻讬专讻讬讛 拽诪讗 讘讚讜讻转讗 讚驻专讬讱 诪讗讬 诇讗讜 讘专砖讜转 讛专讘讬诐. 讛专"谉 讝"诇. 


讗诇讗 讚转专讜讜讬讬讛讜. 讗诐 转砖讗诇 讛讬讻讬 住诇拽讗 讚注转讬谉 诪注讬拽专讗 讚讛讗讬 讞爪专 砖讗讬谞讛 砖诇 砖谞讬讛诐 讚拽转谞讬 讞爪专 砖诇 讗讚诐 讗讞专 讛讜讗 讚讗诇诪讗 讻诇讬讜 砖诇 诇讜拽讞 讘专砖讜转 砖讗讬谞讛 砖诇 砖谞讬讛诐 讗诇讗 诇讗讚诐 讗讞专 拽谞讬讗 讜讛讗 拽转谞讬 讘讛讚讬讗 讘专砖讜转 讛诇讛 讛诪讜驻拽讚讬诐 讗爪诇讜 诇讗 拽谞讛 注讚 砖讬讙讘讬讛谞讛 讗讜 注讚 砖讬讜爪讬讗谞讛 讗爪诇讜 讘专砖讜转讜 讗诇诪讗 讻诇讬讜 砖诇 诇讜拽讞 讘讞爪专 砖讗讬谞讛 砖诇 砖谞讬讛诐 诇讗 拽谞讛. 转砖讜讘转讱 专砖讜转 砖讗讬谞讛 砖诇 砖谞讬讛诐 讛讬讬谞讜 专砖讜转 砖讗讬谞讛 砖诇 砖谞讬讛诐 讗诇讗 诇讗讚诐 讗讞专 讜诇讬转 诇讬讛 讘讛 专砖讜转讗 诇讞讚 诪讬谞讬讬讛讜 讜诇讗 诇诪讜讻专 讜诇讗 诇诇讜拽讞 讜诪砖讜诐 讛讻讬 住诇拽讗 讚注转讬谉 讻诇讬 砖诇 诇讜拽讞 拽谞讬讗 讘讬讛 讚讛讗 诇讬转 讘讬讛 专砖讜转讗 诇诪讜讻专 讗讘诇 专砖讜转 讛诇讛 讛诪讜驻拽讚讬诐 讗爪诇讜 讻讬讜谉 砖讛砖讗讬诇讜 讘注诇 讛讞爪专 诪拽讜诐 诇诪讜讻专 诇讛谞讬讞 砖诐 驻拽讚讜谞讜 谞诪爪讗 讗讜转讜 诪拽讜诐 拽谞讜讬 诇诪讜讻专 讜讻专砖讜转讜 讚诪讬 讜诪砖讜诐 讛讻讬 诇讗 拽谞讛 注讚 砖讬讙讘讬讛谞讛 讗讜 注讚 砖讬讜爪讬讗谞讛 诪专砖讜转讜. 转讚注 讚讛讗 讙讘讬 专砖讜转 诪讜讻专 拽转谞讬 诇讬讛 讗诇诪讗 讚讬谞讬讛 讻讚讬谉 专砖讜转 诪讜讻专. 讛专讗"诐 讝"诇.


讘注讗 专讘 砖砖转 诪专讘 讛讜谞讗 讻诇讬讜 砖诇 诇讜拽讞 讘专砖讜转 诪讜讻专 拽谞讛 讗讜 诇讗 拽谞讛 讗诪专 诇讬讛 诇讗 拽谞讛. 讻讱 讛讬讗 讛讙讬专住讗 讘讛诇讻讜转 讛专讬讗"祝 讝"诇 讜讗讬谞讛 讘专讜讘 讛谞住讞讗讜转. 讜诪讬讛讜 讗祝 注诇 讙讘 讚诇讛谞讱 谞住讞讬 诪砖诪注 讚诇讗 讗讬驻砖讬讟讗 谞拽讟讬谞谉 讚诇讗 拽谞讛 讚讻讬讜谉 讚讗讬讻驻讜诇 讜讗转讜 讻诇 讛谞讱 讗诪讜专讗讬 诇诪讞讜讬讬 诪讗讛 注讜讻诇讬 讻讬 讛讬讻讬 讚诇讗 谞驻砖讜讟 讚拽谞讛 诪砖诪注 讚诇讗 拽谞讛 讜专讘讗 谞诪讬 诪砖诪注 讚讛讻讬 住讘讬专讗 诇讬讛 诪讚诪驻专砖 讟注诪讗 讚专讘讬 讬讜讞谞谉 讗诇诪讗 讚讛讻讬 讛诇讻转讗 讚诇讗 拽谞讛 讻讬讜谉 砖讛讜爪专讱 转谞讗 讚讛讛讬讗 讘专讬讬转讗 诇讜诪专 讚讟注诪讗 讚诪讙讜专砖转 诪砖讜诐 讚诪拽讜诐 讞讬拽讛 拽谞讜讬 诇讛 诪拽讜诐 拽诇转讛 拽谞讜讬 诇讛 讜讗祝 注诇 讙讘 讚诇讗 驻砖讟讬谞谉 诇讛 讛讻讗 诪讛讛讬讗 讗砖讻讞谉 讚讻讜讜转讛 讘转诇诪讜讚讗 讜讛讻讬 谞诪讬 诪砖诪注 讘驻专拽 讗讬讝讛讜 谞砖讱 讚讗诪专讬谞谉 讛转诐 讗诪专 诪专 讝讜讟专讗 诪砖诪讬讛 讚专讘 驻驻讗 讛讗讬 诪砖讻谞转讗 讘讗转专讗 讚诪住诇拽讬 诪住诇拽讬诐 讜讗驻讬诇讜 诪转诪专讬 讚讗讘讜讚讬讗 讜讗讬 讗讙讘讛讬谞讛讜 讘住讬住谞讬 拽谞讬 讜诇诪讗谉 讚讗诪专 讻诇讬讜 砖诇 诇讜拽讞 讘专砖讜转 诪讜讻专 拽谞讛 诇讜拽讞 讗祝 注诇 讙讘 讚诇讗 讗讙讘讛讬谞讛讜 讘住讬住谞讬 谞诪讬 拽谞讬 讗诇诪讗 讚讗讬讛讜 讗诇讬讘讗 讚谞驻砖讬讛 住讘讬专讗 诇讬讛 讚诇讗 拽谞讛 讜讛讬讬谞讜 讚诪讛讚专讬谞谉 诪注讬拽专讗 讚诪住诇拽 诇讬讛 讗驻讬诇讜 诪转诪专讬 讚注诇 讘讜讚讬讗 讛诇讻讱 讻诇讬讜 砖诇 诇讜拽讞 讘专砖讜转 诪讜讻专 诇讗 拽谞讛 讗诇讗 讛讬讻讗 讚讗诪专 诇讬讛 讚诇讬拽谞讬 讜讻诪住拽谞讗 讚砖诪注转讬谉 讜讻谉 谞诪讬 讻诇 讛讬讻讗 砖讗讬谞讜 诪拽驻讬讚 注诇 讻诇 诪拽讜诐 讻诇讬讜 讜诪砖讗讬诇 诇讜 诪拽讜诐 讚讜诪讬讗 讚讗砖讛. 
讜诇注谞讬谉 讻诇讬讜 砖诇 诪讜讻专 讘专砖讜转 诇讜拽讞 诇讻讗讜专讛 诪砖诪注 讚拽谞讛 讚讛讗 讘讛讗 转诇讬讗 诪讚讗诪专讬谞谉 讜讛讗 诪讚讻诇讬讜 砖诇 诪讜讻专 讘专砖讜转 诇讜拽讞 拽谞讛 诇讜拽讞 讻诇讬讜 讚诇讜拽讞 讘专砖讜转 诪讜讻专 谞诪讬 诇讗 拽谞讛 诇讜拽讞 讜诪讚诪住拽讬谞谉 讚讻诇讬讜 讚诇讜拽讞 讘专砖讜转 诪讜讻专 诇讗 拽谞讛 讚讘转专 专砖讜转 讗讝诇讬谞谉 诪讬谞讛 讚讻诇讬讜 砖诇 诪讜讻专 讘专砖讜转 诇讜拽讞 拽谞讛. 讗诇讗 砖讛专讬讗"祝 讝"诇 驻住拽 讘砖谞讬讛诐 诇讗 拽谞讛 讜讻谉 讛专诪讘"诐 讝"诇 讘驻专拽 讚' 诪讛诇讻讜转 诪讻讬专讛 讜爪专讬讱 讟注诐 诇诪讛 讜讗驻砖专 讚讻讬 驻专讻讬谞谉 讛讻讬 讘讙诪专讗 诪讻诇 砖讻谉 诪拽砖讬谞谉 讚讗讬 讻诇讬讜 砖诇 诪讜讻专 讘专砖讜转 诇讜拽讞 拽谞讛 讻诇 砖讻谉 讚讻诇讬讜 砖诇 诇讜拽讞 讘专砖讜转 诪讜讻专 诇讗 拽谞讛 砖诪专讜讘讛 诪讚转 诇讗 拽谞讛 诪诪讚转 拽谞讛 诇驻讬 砖讛拽讜谞讛 诪讜爪讬讗 诪讞讘专讜 讜讻谉 讻转讘 专砖讘"诐 讝"诇.


讗讘诇 诪诇讗 拽谞讛. 讚诪住拽讬谞谉 讘讻诇讬讜 讚诇讜拽讞 讘专砖讜转 诪讜讻专 诇讗 砖诪注讬谞谉 拽谞讛 讘讻诇讬讜 砖诇 诪讜讻专 讘专砖讜转 诇讜拽讞. 讗讘诇 注讚讬讬谉 爪专讬讱 注讬讜谉 讚讗祝 注诇 讙讘 讚诇讗 讗讬驻砖讬讟讗 诇讗 讛讜讛 诇讛讜 讝"诇 诇讻转讜讘 讘讛讚讬讗 讚诇讗 拽谞讛. 讗诇讗 砖讗驻砖专 砖讻讬讜谉 砖讛讜讗 住驻拽 讜讚讬谞讜 诇讗 拽谞讛 讻转讘讜讛 讝"诇 讻讗诇讜 讗讬驻砖讬讟讗 讜讬砖 讻讬讜爪讗 讘讝讜 讘注讬讗 讚住诇拽讗 讘转讬拽讜. 讜讻转讘 讛专讬讗"祝 讝"诇 讻讗诇讜 讗讬驻砖讬讟讗 诇驻讟讜专 讜讻诪讜 砖讻转讘转讬 讘驻专拽 拽诪讗 讚讘讘讗 诪爪讬注讗 讘砖诪注转讗 讚转拽驻讛 讗讞讚 讘驻谞讬谞讜 讜砖诐 谞转讘讗专 诪讗讬 讚诇讗 讗讬驻砖讬讟 讘讙诪专讗 讘讚讬谞讬 诪诪讜谞讜转 诪讛讜 讚讬谞讜 讗诐 讘讗 转讜讘注 讜转拽祝. 讛专"谉 讝"诇 讜讻谉 讚注转 讛专讗"诐 讝"诇. 讜诇讛诇谉 讗讻转讜讘 诇砖讜谞讜.


转讗 砖诪注 讝专拽讜 诇讛 诇转讜讱 讞讬拽讛 讗讜 诇转讜讱 拽诇转讛 讻讜'. 讜拽住诇拽讗 讚注转讬谉 讻讙讜谉 砖诪讜谞讞转 注诇 讙讘讬 拽专拽注. 讻讙讜谉 砖讛讬讛 讘注诇讛 诪讜讻专 拽诇转讜转. 驻讬专砖 讛专讗"诐 讝"诇 讻讙讜谉 砖诪讻专 诇讛 讛讘注诇 拽诇转讛 讝讜 讚讘讛讛讬讗 讛谞讗讛 讚讝讘谞讛 诇讛 诪讬谞讬讛 拽讗 诪讜砖讗诇 讘讬转讜 诇拽诇转讗 讝讜 讜讙讘讬 讻诇讬讜 砖诇 诇讜拽讞 讘专砖讜转 诪讜讻专 诇讗 砖讬讬讱 诇讜诪专 讚诪讜讻专 诪砖讗讬诇 诪拽讜诐 诇讻诇讬讜 砖诇 诇讜拽讞 讘讛讛讜讗 讛谞讗讛 讚拽讗 讝讘讬谉 诇讬讛 诪讬谞讛 讻讬讜谉 砖注讚讬讬谉 诇讗 谞讙诪专讛 讛诪讻讬专讛 讗讬谞讜 诪砖讗讬诇 诪拽讜诐 诇讻诇讬 讚诪讛 诇讜 诇诪讛专 讛拽谞讗转讜 讜诇讛砖讗讬诇 诪拽讜诐 诇讻诇讬讜 砖诇 诇讜拽讞 讜讻讚讬 砖讬拽谞讛 讘讜 讛驻讬专讜转 讜砖诪讗 讬讜转专 讟讜讘 讘注讬谞讬讜 砖诇讗 转讙诪专 讛拽谞讬讬讛 注讚 砖讬诪砖讜讱 讻讚讬 砖讬讜讻诇 诇讞讝讜专 讘讜 讘转讜讱 讻讱 讗讘诇 讗转专 砖诪讻专 讛讻诇讬 诪砖讗讬诇 讛讜讗 诪拽讜诐 诇讻诇讬 注讚 砖讬拽讞谞讜 讛诇讜拽讞. 讜诇讬 谞专讗讛 诇驻专砖 讻讙讜谉 砖讛讬讛 讘注诇讛 诪讜讻专 拽诇转讜转 讜讟讜讘 讘注讬谞讬讜 砖讬讛讬讜 拽诇转讜转 砖诇 讗砖转讜 诪爪讜讬讜转 讘讘讬转 砖讗诐 讬爪讟专讱 讗讚诐 诇拽谞讜转 讘注转 砖诪讻专 讻诇 讛拽诇转讜转 讛谞诪爪讗讜转 讘讬讚讜 讬诪讻讜专 诇讜 讛拽诇转讗 砖诇 讗砖转讜 讜讬注砖讛 诇讗砖转讜 拽诇转讗 讗讞专转 讜讘拽诇转讗 讞讚砖讛 讛专讗讜讬讛 诇诪讻讬专讛 诪讬讬专讬. 注诇讬讜转. 


讜讛拽砖讜 讘转讜住驻讜转 谞讛讬 讚谞讜转谉 诇讛 专砖讜转 讜诪砖讗讬诇讛 讻讜'. 讜转讬专抓 专讬讘"讗 讚讗祝 注诇 讙讘 讚讗讬谉 讛诪拽讜诐 拽谞讜讬 诇讛 讻讜' 讜讛砖转讗 谞讬讞讗 讛讗 讚诪转专抓 诇拽诪谉 讛讗 讚讗诪专 诇讬讛 讝讬诇 拽谞讬 讚讘讚讬讘讜专讗 讘注诇诪讗 砖谞转谉 诇讜 专砖讜转 诇讛谞讬讞 讻诇讬讜 砖诐 拽讜谞讛 诇讜 讜讗祝 注诇 驻讬 砖讛诪拽讜诐 讗讬谞讜 拽转讬 诇讜 砖讛专讬 讛诪拽讜诐 讗讬谞讜 讬讻讜诇 诇讛拽谞讜转讜 诇讜 讗诇讗 讘拽谞讬谉 讻讚驻专讬砖讬转 诇注讬诇. 转讜住驻讬 讛专讗"砖 讝"诇.


专讘讬 讬讜讞谞谉 讗诪专 诪拽讜诐 讞讬拽讛 拽谞讜讬 诇讛. 驻讬专讜砖 讻讬 讛讬讻讬 讚驻砖讬讟讗 诪诇转讗 讚讝专拽讜 诇转讜讱 讞讬拽讛 诪讙讜专砖转 讚诪拽讜诐 讞讬拽讛 拽谞讜讬 诇讛 讜讛诐 砖讜诇讬 讘讙讚讬讛 讛谞讙专专讬诐 诇讗专抓 讻讱 诪拽讜诐 拽诇转讛 拽谞讜讬 诇讛. 注诇讬讜转. 


诇讗 讘讻诇讬讜 砖诇 诪讜讻专. 诪讛讻讗 诪砖诪注 讚诪砖讬讻讛 诪讜注诇转 诇诇讜拽讞 讻讜' 讻讻转讜讘 讘转讜住驻讜转. 讜注讜讚 讛讬讛 谞专讗讛 诇讛讘讬讗 专讗讬讛 诪讛讗 讚讗诪专讬谞谉 讘驻专拽 讘' 讚注讘讜讚讛 讝专讛 讚讗诪专 诇讬讛 专讘 诇讛谞讛讜 住讘讜讬讬转讗 讻讬 讻讬讬诇讬转讜 讞诪专讗 诇注讻讜"诐 砖拽讬诇讜 讝讜讝讬 诪讬谞讬讬讛讜 讜讛讚专 讻讬讬诇谉 诇讛讜 诪砖讜诐 讚诪讚诪砖讻讬讛 注讻讜"诐 拽谞讬讛 讜讬讬谉 谞住讱 诇讗 讛讜讬 注讚 讚谞讙注 讘讬讛 讜拽讗诪专 讛转诐 讗讬 讚拽讗讬 讘诪谞讗 讚讬砖专讗诇 讛讻讬 谞诪讬 讛讻讗 讘诪讗讬 注住拽讬谞谉 讚拽讗讬 讘诪谞讗 讚注讻讜"诐 诪砖诪注 讚讗讬 讗诪专讬谞谉 诪砖讬讻讛 讘注讻讜"诐 拽讜谞讛 诪砖讬讻讛 拽讜谞讛 讘诪谞讗 讚讬砖专讗诇 讗诇诪讗 诪砖讬讻讛 拽谞讬讗 讘讻诇讬讜 砖诇 诪讜讻专. 讜讗讬谉 专讗讬讛 诪砖诐 讚诪砖讬讻讛 讚讛转诐 注诇 讻专讞讱 诇讗讜 讚讜拽讗 诪砖讬讻讛 讗诇讗 讛讙讘讛讛 讚讛讗 讘专砖讜转讜 砖诇 讬砖专讗诇 讗讬讬专讬谉 讻讚诪讜讻讞 讘转专 讛讻讬. 转讜住驻讜转 讛专讗"砖 讝"诇.
讜讛讗 讚讗讬讘注讬讗 诇谉 讘驻专拽 砖谞讬诐 讗讜讞讝讬谉 拽谞讛 讘讛诪讛 讜拽谞讬 讻诇讬诐 砖注诇讬讛 诪讛讜 讚讜拽讗 讘讘讛诪讛 讗讬讘注讬讗 诇谉 讜讘讻驻讜转讛 讻讚讗讬转讗 讛转诐 诇驻讬 砖讗讬谉 讚专讱 诪砖讬讻转 讻诇讬诐 讘讘讛诪讛 讻驻讜转讛 讗讬 谞诪讬 诇驻讬 砖讗讬谉 讛讘讛诪讛 谞注砖讬转 讘住讬住 讜讟驻诇讛 诇讻诇讬诐 讛谞诪砖讻讬诐 讗讘诇 讻诇讬诐 谞注砖讬诐 讘住讬住 诇驻讬专讜转 讜诪砖讜诐 讛讻讬 讗讬讻驻诇 讜拽讗 讘注讬 诇讛 讘讘讛诪讛 讻驻讜转讛 讘诪砖讬讻讛 讜诇讗 讘注讬 诇讛 讘讻诇讬讜 砖诇 诪讜讻专. 讜讗讬讻讗 诪讗谉 讚讗诪专 讚诇讛讻讬 诇讗 驻砖讟讜讛 讛转诐 诪讛讗 讚拽转谞讬 讛讻讗 注讚 砖讬讜爪讬讗谞讛 诪专砖讜转讜 诪砖讜诐 讚讗讬讻讗 诇诪讬诪专 讚诪专砖讜转讜 讜诪讻诇讬讜 拽讗诪专 讜注讜讚谉 讚讚诇诪讗 讘讻诇讬讜 讚诇讜拽讞 诪讬讬专讬 讚住驻讜拽讬 诪住驻拽讗 诇谉 诪诇转讗 讘砖诪注转讬谉. 


讜讗讬 讘讻诇讬讜 讚诪讜讻专 讗诪讗讬 拽谞讛 诇讜拽讞. 讚讻讬 讛讬讻讬 讚讻诇讬讜 砖诇 诇讜拽讞 讻讜' 讜讛讜讛 诪爪讬 诇讚讞讜讬讬 讗祝 注诇 讙讘 讚讻诇讬讜 砖诇 诇讜拽讞 诇讗 讘讟讬诇 讻讜' 讻讻转讜讘 讘转讜住驻讜转. 讗诇讗 讚讗讬讻讗 诇诪讬诪专 讙诐 住讘专讗 讗讞专转 砖讗讬谉 讛诪讜讻专 讞驻抓 讘诪讛讬专讜转 拽讬讜诐 讛诪拽讞 砖讗诐 讬讜拽专讜 讛驻讬专讜转 砖讬讛讬讜 讘专砖讜转讜 诇讞讝专讛. 转讜住驻讜转 讛专讗"砖 讝"诇.
讜讝讛 诇砖讜谉 讛专讗"诐 讝"诇: 讜讗讬 讘讻诇讬讜 讚诪讜讻专 讗诪讗讬 拽谞讛 诇讜拽讞. 讻诇讜诪专 讗讬 讗诪专转 讘砖诇诪讗 讛讗 讚拽转谞讬 专讬砖讗 讘专砖讜转 诪讜讻专 诇讗 拽谞讛 诇讜拽讞 讻讜' 讘讻诇讬讜 讚诇讜拽讞 讚讗诇诪讗 讻诇讬讜 砖诇 诇讜拽讞 讘专砖讜转 诪讜讻专 诇讗 拽谞讛 讚砖诪注讬谞谉 诪讬谞讛 讚讘转专 讞爪专 讗讝诇讬谞谉 讜诇讗 讘转专 讻诇讬 讛讬讬谞讜 讚拽转谞讬 住讬驻讗 讘专砖讜转 诇讜拽讞 讻讬讜谉 砖拽讘诇 注诇讬讜 拽谞讛 诇讜拽讞 诪砖讜诐 讚讞爪专 讜讻诇讬 转专讜讜讬讬讛讜 讚诇讜拽讞 谞讬谞讛讜 讜讗驻讬诇讜 讛讜讛 诇讬讛 讻诇讬 讚诪讜讻专 谞诪讬 讻讬讜谉 讚讞爪专 讚诇讜拽讞 谞讬谞讛讜 讘转专 讞爪专 讗讝诇讬谞谉 讜诇讗 讘转专 讻诇讬 讗诇讗 讗讬 讗诪专转 讚专讬砖讗 讘讻诇讬讜 砖诇 诪讜讻专 讛讜讗 讗讘诇 讘讻诇讬讜 砖诇 诇讜拽讞 讘专砖讜转 诪讜讻专 拽谞讛 讚讘转专 讻诇讬 讗讝诇讬谞谉 讗诪讗讬 拽转谞讬 住讬驻讗 讘专砖讜转 诇讜拽讞 讻讜' 讜讗祝 注诇 讙讘 讚讻诇讬讜 讚诪讜讻专 讛讜讗 讜讛讗 讗诪专转 讚讘转专 讻诇讬 讗讝诇讬谞谉 讜诇讗 讗讬讻驻转 诇谉 讘讞爪专 讜讻讜'. 注讚 讻讗谉 诇砖讜谞讜. 


转讗 砖诪注 诪砖讱 讞诪专讬谉 讜驻讜注诇讬谉. 讜讗讬转 讚讙专住讬 讞诪专讬讜 讜驻讜注诇讬讜. 驻讬专讜砖 讞诪专讬讜 讜驻讜注诇讬讜 砖诇 诇讜拽讞 讜讻讙讜谉 砖诇讗 谞转讻讜讜谞讜 诇讝讻讜转 讘驻讬专讜转 诇诇讜拽讞 讘讛讙讘讛转谉. 讜讛讻谞讬住谉 诇转讜讱 讘讬转讜 讻讜' 砖谞讬讛诐 讬讻讜诇讬诐 诇讞讝讜专 讘讛诐 讜讗转讗 诇讗砖诪讜注讬谞谉 讚讗讬谉 诪砖讬讻转 讛讞诪专讬谉 讜讛驻讜注诇讬谉 谞讞砖讘转 诪砖讬讻讛 诇讙讘讬 讛驻讬专讜转 砖注诇讬讛谉 讜讗砖诪讜注讬谞谉 谞诪讬 砖讗讬谉 专砖讜转讜 砖诇 诇讜拽讞 拽讜谞讛 诇讜 讛驻讬专讜转 拽讜讚诐 砖驻讜专拽谉 讚讻诇 讝诪谉 砖讛讞诪专讬谉 讜讛驻讜注诇讬诐 讟讜注谞讬谉 讗讜转诐 讗讬谞谉 讻诪讜谞讞讬谉 讘专砖讜转讜 讜讗祝 注诇 驻讬 砖诪砖讻谉 讜讛讻谞讬住谉 诇转讜讱 讘讬转讜 讛诪讛 讜讞诪讜专讬讛诐 讗讬谉 诪砖讬讻转 讛讞诪讜专讬诐 诪砖讬讻讛 诇讙讘讬 驻讬专讜转 砖注诇讬讛谉 讚注讚 讻讗谉 诇讗 诪讬讘注讬讗 诇谉 讘驻专拽 砖谞讬诐 讗讜讞讝讬谉 诪砖讜讱 讘讛诪讛 讝讜 讜拽谞讛 讻诇讬诐 砖注诇讬讛 诪讛讜 讗诇讗 讻砖讗讜诪专 诇讜 讘驻讬专讜砖 砖讬拽谞讛 讛讻诇讬诐 砖注诇讬讜 讘讗讜转讛 讛诪砖讬讻讛. 讜注讜讚 讛讗 诪住讬拽 讛转诐 注诇 讛讗讬 讘注讬讗 讜讛诇讻转讗 讘讻驻讜转讛 拽讗 诪讬讘注讬讗 诇讬讛 讗诐 转讜注讬诇 讛诪砖讬讻讛 诇讙讘讬 讻诇讬诐 砖注诇讬讛 讻砖讛讬讗 讻驻讜转讛 讚诪讬讗 讟驻讬 诇诪砖讬讻讛 砖诪讜砖讱 驻讬专讜转 讘讻诇讬. 讘讬谉 诪讚讚 注讚 砖诇讗 驻住拽 讘讬谉 驻住拽 注讚 砖诇讗 诪讚讚. 讬砖 诪驻专砖讬诐 讚讛讜讗 讛讚讬谉 讗祝 注诇 讙讘 讚诪讚讚 讜驻住拽 讜讗讬讬讚讬 讚讘注讬 诇诪讬转谞讬 讘住讬驻讗 讻讜' 讻讻转讜讘 讘转讜住驻讜转. 讜讛讜讗 讛讚讬谉 诪讚讚 注讚 砖诇讗 驻住拽 讚拽转谞讬 专讬砖讗 讻讙讜谉 砖诪讚讚 注诇 爪讜讗专讬 讛讞诪讜专讬诐 讚讛讗 专讬砖讗 诇讗 讘驻专拽谉 讗讬讬专讬 讜讗讬 讛讜讛 诪讬讬专讬 讘驻专拽谉 讗诐 讻谉 驻住拽 注讚 砖诇讗 诪讚讚 讗诪讗讬 诇讗 拽谞讬 转讬拽谞讬 诇讬讛 专砖讜转讜. 讜讝讛 讛驻讬专讜砖 讚讞讜拽 诪讗讚 讚驻住拽 注讚 砖诇讗 诪讚讚 诪砖诪注 讘讛讚讬讗 讛讗 诪讚讚 拽谞讛. 诇驻讬讻讱 讗谞讬 讗讜诪专 讚诪讬讬专讬 讻砖诪讚讚 讛诇讜拽讞 讘讘讬转 讛诪讜讻专 讗讜 讘砖讜拽 讜讗诇讜 驻住拽 讜诪讚讚 拽谞讛 讘讛讙讘讛讛. 注诇讬讜转. 


讘讬谉 驻住拽 注讚 砖诇讗 诪讚讚 讻讜'. 驻讬专讜砖 讻讙讜谉 砖诪讚讚谉 讛讞诪专 诪注诇 讙讘讬 讛讞诪讜专 讜诇讗 讛讜专讬讚谉 诇拽专拽注 砖诇讜. 诪讚讚谉 讘注诇 讛讘讬转 讗诐 驻住拽 注讚 砖诇讗 诪讚讚 讗讬谉 砖谞讬讛诐 讬讻讜诇讬谉 诇讞讝讜专 讘讛谉 诇驻讬 砖讻讬讜谉 砖诪讚讚谉 讘注诇 讛讘讬转 讛专讬 讛讙讘讬讛谉 讘讗讜转讛 诪讚讬讚讛 讜拽谞讗谉 讘讛讙讘讛讛 讛诇讻讱 讛讗 讚拽转谞讬 讘讬谉 驻住拽 注讚 砖诇讗 诪讚讚 讻讜' 讗讬 讗驻砖专 诇讛注诪讬讚谉 讗诇讗 讻砖诪讚讚谉 讛讞诪专 讜诇驻讬讻讱 诇讗 拽谞讛 讘注诇 讛讘讬转 砖讛专讬 诇讗 讛讙讘讬讛 讜诇讗 诪砖讱 讜诇讗 讛讜专讬讚谉 诇拽专拽注 讻讚讬 砖转拽谞讛 诇讜 讞爪专讜. 驻专拽谉. 驻讬专讜砖 讘讬谉 讛讞诪专 讘讬谉 讘注诇 讛讘讬转 讜谞转谞谉 讘拽专拽注 砖讛讜讗 讞爪专讜 砖诇 讘注诇 讛讘讬转 驻住拽 注讚 砖诇讗 诪讚讚 讗讬谉 砖谞讬讛谉 讬讻讜诇讬谉 诇讞讝讜专 讘讛谉. 驻讬专讜砖 讚诇讗 诪讛谞讬讗 诪砖讬讻讛 讜讛讙讘讛讛 讜讻诇 诪讬谞讬 讛拽谞讗讛 讗诇讗 诇讗讞专 驻住讬拽转 讛讚诪讬诐 讚住诪讻讗 讚注转讬讛 讚诪讜讻专 讜诇讜拽讞 讻讚讘注讬谞谉 诇诪讬诪专 拽诪谉. 讗讘诇 讗诐 诇讗 驻住拽 讗祝 注诇 驻讬 砖诪砖讱 讜讛讙讘讬讛 讗讜 谞注砖讜 讘讞爪专讜 讻讬讜谉 砖讬讻讜诇 讛诪讜讻专 诇讜诪专 诇讜 讗讬谞讬 诪讜讻专 诇讱 讗诇讗 讘讻讱 讜讻讱 讜讙诐 讛诇讜拽讞 讬讻讜诇 诇讜诪专 讗讬谞讬 诇讜拽讞 诪诪讱 讗诇讗 讘讻讱 讜讻讱 注讚讬讬谉 诇讗 拽谞讛 讛诇讜拽讞 讻诇讜诐 讜诇驻讬讻讱 讗祝 注诇 驻讬 砖驻专拽谉 讜讛讻谞讬住谉 诇转讜讱 讘讬转讜 讜谞注砖讜 讘专砖讜转讜 讚诇讜拽讞 讗诐 诪讚讚 注讚 砖诇讗 驻住拽 注讚讬讬谉 诇讗 拽谞讛 讛诇讜拽讞 讻诇讜诐 讜讗祝 注诇 驻讬 砖讛诐 讘讞爪专讜 讗诪专 诇讬讛 讛讜谞讗 讘专讬讛 讚诪专 讝讜讟专讗 诪讻讚讬 驻专拽谉 拽转谞讬. 驻讬专讜砖 讻诇讜诪专 讻讬讜谉 砖驻专拽谉 讜讛讻谞讬住谉 诇讞爪专讜 讚诇讜拽讞 转讬拽谞讬 诇讬讛 讞爪专讜 讜讗诪讗讬 诪驻诇讬讙 讘讬谉 驻住拽 注讚 砖诇讗 诪讚讚 诇诪讚讚 注讚 砖诇讗 驻住拽 讗诪专 诇讬讛 驻住拽 住诪讻讗 讚注转讬讛 讻讜'. 讜砖诪注 诪讬谞讛 讚诪砖讬讻讛 讜讛讙讘讛讛 讜诪住讬专讛 讜讻诇讛讜 讗谞驻讬 讚讛拽谞讗讛 诇讗 诪拽谞讬讗谉 讜拽谞讬 讘讛讜 诇讜拽讞 讗诇讗 讘驻住拽 注讚 砖诇讗 注砖讗谉 讗讘诇 讗诐 诇讗 驻住拽 注讚讬讬谉 诇讗 住诪讻讗 讚注转讬讛 讚诪讜讻专 讜诇讗 诪拽谞讛 诇讬讛 诇诇讜拽讞 诪讬讚讬. 讜诪住转讘专讗 诇讬 讚讛谞讬 诪讬诇讬 讘诪讬讚讬 讚讗讬谉 讚诪讬讜 拽爪讜讘讬谉 讗讘诇 诪讬讚讬 讚讚诪讬讜 拽爪讜讘讬谉 讗讬谞讜 爪专讬讱 驻住讬拽讗 讜讗祝 注诇 讙讘 讚拽讗 转讘注 讛砖转讗 讟驻讬 诇讗讜 讻诇 讻诪讬谞讬讛 讚讗诪专讬谞谉 讛讗讬 诪讛讚专 拽讗 讛讚专 讘讬讛 讛诇讻讱 讻讬讜谉 讚诪砖讱 讗讜 讛讙讘讬讛 讗讜 注讘讚讬谞讛讜 诇讞讚 诪讗谞驻讬 讚讛拽谞讗讛 讜讗祝 注诇 驻讬 砖诇讗 驻住拽 讛讚诪讬诐 拽谞讬 诇讛 讛诇讜拽讞 讜讬讛讬讘 诇讬讛 讚诪讬诐 讻诪讛 讚砖讜讛. 讛讚讬谉 住讘专讗 讚讬诇谉 讗讘诇 专讘讬谞讜 讛专讘 讝"诇 诇讗 讛讜讛 住讘讬专讗 诇讬讛 讛讻讬 讗诇讗 讗驻讬诇讜 讘讚讘专讬诐 砖讚诪讬讛谉 拽爪讜讘讬谉 谞诪讬 驻住拽 讗讬谉 诇讗 驻住拽 诇讗 讚讻讬讜谉 讚诇讗 驻住拽 诇讗 住诪讻讗 讚注转讬讛 讜讗讻转讬 讗讬转 诇讬讛 诇诪讜讻专 诇诪讬转讘注 讘讬讛 讟驻讬 诪诪讗讬 讚砖讜讛. 讛专讗"诐 讝"诇.





诪讛专砖"讗 - 讞讬讚讜砖讬 讛诇讻讜转

讘讚"讛 讻讙讜谉 砖讛讬讛 讘注诇讛 讻讜' 讜讗"转 谞讛讬 讚谞讜转谉 诇讛 专砖讜转 讜诪砖讗讬诇讛 诪"诪 讛讗 讘注讬 讞讝拽讛 讻讜' 注讻"诇 拽"拽 讗讛讱 讚讛讻讗 讻诇讬讜 砖诇 诇讜拽讞 讘专砖讜转 诪讜讻专 讚拽谞讛 讘讗"诇 讝讬诇 拽谞讬 讻讚诪住讬拽 讜讘诇讗 讗"诇 讝讬诇 拽谞讬 谞诪讬 拽诪讘注讬讗 诇讬讛 讚砖诪讗 诪砖讗讬诇 诇讜 诪拽讜诐 讜转拽砖讬 诇讛讜 谞诪讬 诪"诪 讛讗 讘注讬 讞讝拽讛 讜讬砖 诇讬讬砖讘 讜讚讜"拽:


讘讚"讛 讘讬谉 驻住拽 注讚 讻讜' 讜讗驻讬诇讜 诪讚讚 讜驻住拽 谞诪讬 砖谞讬讛诐 讻讜' 注讻"诇 讚诪讚讚 讚讛讻讗 诪砖诪注 诇讛讜 讚诇讗 讛讜谞讞讜 诇专砖讜转 讛诇讜拽讞 注讚讬讬谉 讻驻专砖讘"诐 讚讗"讻 讛讬讬谞讜 诪讚讚 注讚 砖诇讗 驻住拽 讻讜' 讚拽转谞讬 讘住讬驻讗 讜注讜讚 讚驻专讬讱 诇拽诪谉 讗住讬驻讗 诪讻讚讬 驻专讬拽讗 拽转谞讬 诪"诇 驻住拽 讻讜' 讗讛讱 讚讛讻讗 讚专讬砖讗 诪讚讚 注讚 砖诇讗 驻住拽 讻讜' 谞诪讬 讛"诪 诇诪驻专讱 讛讻讬 诪"诇 诇讗 驻住拽 讜诪"诇 驻住拽 讜讚讜"拽:





讞讻诪转 砖诇诪讛

专"砖 讘讚"讛 讘讚"讛 讘讬谉 诪讚讚 讻讜' 讚诇讜拽讞 讜讘讻诇讬讜 讚诇讜拽讞 讻讜' 讻爪"诇:


转讜住' 讘讚"讛 讻讙讜谉 砖讛讬讛 讻讜' 转讬诪讛 专讬讘"讗 讻讜' 爪"诇 讜转讬专抓 专讬讘"讗 讻讜':





专砖"砖

讙诪专讗 讜讛讗 讚讜诪讬讗 讚讞爪专 砖讗讬谞讛 砖"砖 拽转谞讬. 诇讻讗讜专讛 诪讞爪专 讙讜驻讗 讛讬讛 讬讻讜诇 诇讛拽砖讜转 诇驻讬 诪讗讬 讚住"讚 讚讛专讬 诇讗 注讚讬驻讗 诪专"讛 讻诪"砖 讛专砖讘"诐 诇注讬诇. 讗诪谞诐 诪爪讬谞讜 讻讛"讙 讘讘"诪 (讬"讚 讘') 注"砖 讘转讚"讛 住讬驻讗. 讗讜 诪砖讜诐 讚讬"诇 讚诪讬讬专讬 讚谞转谉 诇讛诐 专砖讜转 诇诪讚讜讚 砖诐 讚讜诪讬讗 讚诪讚讛 砖讗讬谞讛 砖"砖 讚拽转谞讬. 讗讘诇 讗"讻 讙诐 诪讚讜诪讬讗 诇讗 拽砖讛 讻"讻:



专"砖 讚"讛 讚诪讞讜 诇讛. 讘诪砖拽诇 砖砖诪讜 注讜讻诇讗. 诇拽诪谉 (驻"讟 讘' 讜专"讚 爪') 诪讜讻讞 讚讛讜讗 砖诐 诪讚讛 讜诪爪讗转讬 诇讛诪讜住祝 砖讛注讬专 讘讝讛:



转讚"讛 讻诇讬讜 砖诇 诇讜拽讞. 讚诪讗谉 驻讬讬住 讜诪讗谉 砖讘讬拽. 讛讜讗 诇砖讜谉 讛讙诪专讗 诇注讬诇 (讻"讙):



讘讗"讚 讜讻"诪 讘讙讬讟讬谉 讻讜' 讜诪砖谞讬 注诇讛 专讬讜"讞 讻讜'. 讗讘诇 诪讛 讬注谞讜 讘讚砖诪讜讗诇 诇驻讬 诪讗讬 讚住"讚 讚专讘讬谞讗 诇拽诪谉 讚住"诇 讚拽讜谞讛 (讜注讬' 讘讚讘专讬讛诐 讘讙讬讟讬谉 砖诐). 讜讙诐 专讬讜"讞 讜专"诇 讚诪讜住驻讬 讗祝 讘专"讛 诪砖诪注 讚讘专砖讜转 诪讜讻专 诪讜讚讜 诇讛讜:



转讚"讛 讻讙讜谉. 讜讗"转 讻讜'. 注讬' 讘讻讜专讜转 (讬"讞 讘') 转讚"讛 讗拽谞讜讬讬 讜讘诪砖"讻 砖诐 讘住"讚:



转讚"讛 讘讻诇讬讜. 讜讛讜讬 诪爪讬 诇讚讞讜讬讬 讗注"讙 讻讜'. 讜讗"讻 讙诐 注诇 驻砖讬讟讜转 专讘讗 诇拽诪谉 爪"诇 讚讛讜讬 诪爪讬 诇讚讞讜讬讬 讻诪讜 讻谉 讜讚讜讞拽:

